Αποθέωση για Βιεϊρίνια : «Πάνω από άριστα παίρνει φέτος» - Ειδήσεις - νέα - Το Βήμα Online\nΑποθέωση για Βιεϊρίνια : «Πάνω από άριστα παίρνει φέτος»\nΟ παλαίμαχος ποδοσφαιριστής του ΠΑΟΚ Απόστολος Τσουρέλας αποθέωσε τον Αντρέ Βιεϊρίνια και τόνισε ότι δεν πρέπει να αλλάξει τη θέση που παίζει από πέρυσι στον Δικέφαλο\nΟ Απόστολος Τσουρέλας μίλησε για τον ΠΑΟΚ στη «Βεργίνα Τηλεόραση» και υποκλίθηκε στον Αντρέ Βιεϊρίνια.\nΑρχικά τόνισε: «Δίνω συγχαρητήρια στον Βιεϊρίνια, ήταν καταπληκτικός έως τώρα και παίρνει πάνω από άριστα για την παρουσία του στην ομάδα. Η θέση που του πάει και δεν πρόκειται να αλλάξει, είναι του αριστερού μπακ, γιατί από εκεί μπορεί και προσφέρει περισσότερα. Κάνει σέντρες, σουτάρει, ενώ εάν είχε αντίπαλο πάνω του θα ήταν πιο δύσκολα. Πιστεύω ότι πρέπει να μείνει εκεί, αριστερός μπακ, αφού είναι άριστος».\nΠόσο μπορεί να αντέξει ακόμη ο Πορτογάλος αρχηγός του ΠΑΟΚ, ο οποίος είναι 33 ετών; «Ο Βιεϊρίνια μπορεί να παίξει άλλα δυο χρόνια σε υψηλό επίπεδο, είναι παίκτης μεγάλης κλάσης και εκεί που παίζει, δίνει το μάξιμουμ. Από πίσω βγαίνει πολύ καλύτερα».\nΌσο για την τελική ευθεία της σεζόν; «Ο ΠΑΟΚ δε θα χάσει πουθενά, θα το πάρει αήττητος το πρωτάθλημα, γιατί δεν υπάρχει ομάδα να τον κερδίσει. Είδατε στο Αγρίνιο ότι οι 4-5 παίκτες με προσωπικότητα που έχει ο ΠΑΟΚ, του έδωσαν τη νίκη και έκαναν την ανατροπή»


happymom / Τα παρατάει εύκολα\nΤα παρατάει εύκολαΈχω ένα αγοράκι 17 μηνών, δραστήριο και κοινωνικό. Μερικές φορές όμως προβληματίζομαι γιατί την ώρα του παιχνιδιού, ενώ έχει ενδιαφέρον να παίξει με τα παιχνίδια του, όταν κάτι το ζορίζει π.χ. ένα παζλ, τα παρατάει γιατί νευριάζει και τα πετάει...\nΈχω ένα αγοράκι 17 μηνών, δραστήριο και κοινωνικό. Μερικές φορές όμως προβληματίζομαι γιατί την ώρα του παιχνιδιού, ενώ έχει ενδιαφέρον να παίξει με τα παιχνίδια του, όταν κάτι το ζορίζει π.χ. ένα παζλ, τα παρατάει γιατί νευριάζει και τα πετάει νευρικά. Επίσης, είναι φορές που με το ίδιο πάθος σκορπάει και όλα τα παιχνίδια του. Είναι φυσιολογικά αυτά για την ηλικία του ή κάνω κάτι λάθος;\nΗ συμπεριφορά του μικρού σας είναι αναμενόμενη για ένα παιδί 17 μηνών. Κεντρικός άξονας του ενδιαφέροντός του είναι η ανακάλυψη του κόσμου γύρω του. Έχει κατακτήσει τη βάδιση, τρέχει, σκαρφαλώνει, ξεκινά και σταματά με ασφαλή τρόπο. Δείχνει περιέργεια να αγγίξει ότι βλέπει γύρω του και να δοκιμάσει νέες εμπειρίες, οπότε ότι στατικό δεν του κινεί το ενδιαφέρον για πολύ ώρα είναι φυσικό σε αυτή την ηλικία να το εγκαταλείπει. Να ενθαρρύνετε την αυτενέργειά τ και την ανεξαρτησία του πάντα με τον διακριτικό σας έλεγχο. Μπορείτε να δοκιμάσετε να του δίνετε απλές εντολές, να τον εξοικειώνετε με ήχους της καθημερινής ζωής και με δραστηριότητες που κάνετε. Σταδιακά θα του βάζετε κάποιους λίγους κανόνες και θα προσπαθείτε με ηρεμία και σταθερότητα να τους μάθει.\nAπαντά η Αλεξάνδρα Καππάτου, Ψυχολόγος Παιδοψυχολόγος Συγγραφέας (www.akappatou.gr)\nΣΥΜΒΟΥΛΕΣ ΕΙΔΙΚΟΥ, ΠΑΙΧΝΙΔΙΑ, ΠΑΙΔΙ


Σελίδα επιλογών του αναγνώστη: tinoli00\nΣχόλιο για το βιβλίο "ΕΛΛΗΝΙΚΗ ΜΥΘΟΛΟΓΙΑ (ΔΕΥΤΕΡΟΣ ΤΟΜΟΣ)"\nΑξεπέραστα τα βιβλία μυθολογίας του Στρατίκη, δεν είναι τυχαίο που τα παιδιά μου συνέχεια αυτά μου ζητούν να διαβάζουμε. Ελπίζω να επανεκδίδονται για χρόνια!\nΣχόλιο για το βιβλίο "ΟΙ ΜΥΘΟΙ ΤΩΝ ΛΟΥΛΟΥΔΙΩΝ"\nΤα βιβλία που μας μεγάλωσαν και που δεν χορταίναμε να διαβάζουμε επιτέλους επανακυκλοφορούν, για να τα απολαύσουν και τα παιδιά μας!\nΣχόλιο για το βιβλίο "ΟΜΗΡΟΥ ΟΔΥΣΣΕΙΑ "\nΕπιτέλους οι εκδόσεις Στρατίκη αποφάσισαν να επανεκδώσουν τα βιβλία με τα οποία μεγαλώσαμε! Τα ομηρικά έπη μεταγεγραμμένα για παιδιά, ακολουθώντας πιστά τη δομή του πρωτοτύπου σε ραψωδίες, και εικονογράφηση που μαγνητίζει το παιδικό βλέμμα και εξάπτει τη φαντασία.\nΣχόλιο για το βιβλίο "ΟΜΗΡΟΥ ΙΛΙΑΔΑ"\nΣχόλιο για το βιβλίο "ΕΛΛΗΝΙΚΗ ΜΥΘΟΛΟΓΙΑ (ΤΡΙΤΟΣ ΤΟΜΟΣ)"\nΣοφή η επιλογή των εκδόσεων Στρατίκη να επανεκδώσουν τα βιβλία με τα οποία μεγάλωσε μια ολόκληρη γενιά. Αξεπέραστη απόδοση και εικονογράφηση και ένας θησαυρός γνώσεων, η διαφορά με τα μεταγενέστερα βιβλία μυθολογίας είναι χαοτική.\n1. ΠΑΠΑΔΙΑΜΑΝΤΗΣ ΑΛΕΞΑΝΔΡΟΣ\n2. DURAS MARGUERITE\n3. MARQUEZ GABRIEL-GARCIA (NOBEL 1982)\n4. BERNHARD THOMAS\n5. BULGAKOV MIKHAIL\n6. TANIZAKI JUNICHIRO\n7. HOUELLEBECQ MICHEL\n8. FAULKNER WILLIAM (NOBEL 1949)\n9. ERPENBECK JENNY\n10. TOLSTOI LEON\n11. KAWABATA YASUNARI (NOBEL 1968)\n12. ΜΠΟΥΡΑΖΟΠΟΥΛΟΥ ΙΩΑΝΝΑ\n13. DAGERMAN STIG\n14. WILLIAMS JOHN\n15. HESSE HERMANN (NOBEL 1946)\n16. FLANAGAN RICHARD\n17. SINGER ISAAC-BASHEVIS (NOBEL 1978)\n18. VARGAS-LLOSA MARIO (NOBEL 2010)\n19. RULFO JUAN\n20. GOGOL NIKOLAI\n21. ΖΑΤΕΛΗ ΖΥΡΑΝΝΑ\n22. OGAWA YOKO\n23. ΚΟΡΟΒΙΝΗΣ ΘΩΜΑΣ\n24. DAVIES BENJI\n25. DONALDSON JULIA\n26. BOLANO ROBERTO


Κρήτη: «Βροχή» τα Rapid Tests - Σε ποιες περιοχές θα γίνουν οι επόμενοι έλεγχοι - Newshub.gr\nΚρήτη: «Βροχή» τα rapid tests - Σε ποιες περιοχές θα γίνουν οι επόμενοι έλεγχοι\n22 Απριλίου 2021 - 13:34\nΣυνεχίζονται οι έλεγχοι των πολιτών μέσω των rapid tests σε διάφορες περιοχές στην Κρήτη Στα Χανιά Δωρεάν rapid test για την ανίχνευση του COVID-19 σε πεζούς θα διεξάγει ο ΕΟΔΥ κάθε Δευτέρα στην Πλατεία Δημοτικής Αγοράς και κάθε Πέμπτη στην Πλατεία 1866, σε συνεργασία με την 7η ΥΠΕ, την Περιφέρεια Κρήτης / Περιφερειακή Ενότητα Χανίων και το Δήμο Χανίων. Οι έλεγχοι θα διεξάγονται από τις 10:00 π.μ έως τις 14:00 μ.μ.\nΟι προσερχόμενοι πρέπει να γνωρίζουν το ΑΜΚΑ τους ή τον αριθμό ταυτότητας και τον αριθμό του κινητού τηλεφώνου στο οποίο θα αποστέλλεται το αποτέλεσμα του rapid test, ενώ για τη μετακίνησή τους θα πρέπει να έχουν στείλει μήνυμα για μετακίνηση 1 στο 13033. Η λήψη του δείγματος θα γίνεται ρινοφαρυγγικά και τα αποτελέσματα θα γνωστοποιούνται στους πολίτες εντός της ημέρας. Στη Ζήρο Έλεγχοι ταχείας ανίχνευσης αντιγόνου Covid-19 (rapid test) σε πεζούς θα πραγματοποιηθούν την Παρασκευή 23/04/2021 από κλιμάκια του ΕΟΔΥ στη Ζήρο Λασιθίου.\nΟι δειγματοληψίες θα διεξαχθούν στη Αίθουσα Αγροτικού Ιατρείου Ζήρου του Δήμου Σητείας, από τις 10:00 έως τις 14:00. Η προσέλευση του κοινού που επιθυμεί να υποβληθεί στο τεστ είναι ελεύθερη. Οι προσερχόμενοι θα πρέπει να έχουν στείλει μήνυμα για μετακίνηση 1 στο 13033, να γνωρίζουν το ΑΜΚΑ τους και τον αριθμό του κινητού τηλέφωνου στο οποίο θα αποσταλεί το αποτέλεσμα του rapid test. Η λήψη του δείγματος θα γίνεται ρινοφαρυγγικά και τα αποτελέσματα θα γνωστοποιούνται στους πολίτες μέσα σε λίγες ώρες.\nΗ δράση συνδιοργανώνεται από τον ΕΟΔΥ, την 7η Υγειονομική Περιφέρεια Κρήτης, την Περιφέρεια Κρήτης, το Δήμο Σητείας, με τη συμβολή της Αστυνομικής Διεύθυνσης Λασιθίου. Στις Κορφές Έλεγχοι ταχείας ανίχνευσης αντιγόνου Covid-19 (rapid test) σε πεζούς θα πραγματοποιηθούν την Παρασκευή 23/04/2021 από κλιμάκια του ΕΟΔΥ στις Κορφές Ηρακλείου. Οι δειγματοληψίες θα διεξαχθούν στο Δημοτικό Σχολείο Κορφών, από τις 10:00 έως τις 13:00, όπως απεικονίζεται στον επισυναπτόμενο χάρτη. Η προσέλευση του κοινού που επιθυμεί να υποβληθεί στο τεστ είναι ελεύθερη.\nΟι προσερχόμενοι θα πρέπει να έχουν στείλει μήνυμα για μετακίνηση 1 στο 13033, να γνωρίζουν το ΑΜΚΑ τους και τον αριθμό του κινητού τηλέφωνου στο οποίο θα αποσταλεί το αποτέλεσμα του rapid test. Η λήψη του δείγματος θα γίνεται ρινοφαρυγγικά και τα αποτελέσματα θα γνωστοποιούνται στους πολίτες μέσα σε λίγες ώρες. Η δράση συνδιοργανώνεται από τον ΕΟΔΥ, την 7η Υγειονομική Περιφέρεια Κρήτης, την Περιφέρεια Κρήτης, το Δήμο Μαλεβιζίου, με τη συμβολή του Αστυνομικού Τμήματος Μαλεβιζίου.


Τα γραπτά μένουν...: Να χάνεις τη γη κάτω απ'τα πόδια σου...\nΑναρτήθηκε από Παναγιώτα Κ. στις 7:23 μ.μ.\nΑνασα 20 Μαρτίου 2011 - 10:29 μ.μ.\nΕγώ απλά αναρωτιέμαι ποιος γεμισε με πυρηνικα την χωρα που δεχεται το 20% των σεισμων του πλανητη????Τόση απερισκεψία ή τόση σκοπιμότητα?\nΔε ξέρω.. και φυσικά ποτέ δε θα μάθω!\nΚαλώς σε βρήκα!! Σ'ευχαριστώ και για το δικό σου πέρασμα!!\nΠαναγιώτα 20 Μαρτίου 2011 - 11:24 μ.μ.\nΜάλλον σκοπιμότητα και ατέλειωτη δίψα για χρήμα κι εξουσία...Μερικές φορές χαίρομαι που δεν μπορεί να με τρελάνει η εξουσία, γιατί πολύ απλά δεν έχω και δεν θα έχω. Κι έτσι μπορώ να σκέφτομαι πιο καθαρά, να ονειρεύομαι χρωματιστά και να κοιμάμαι με ήσυχη συνείδηση. Σκέψου να ευθύνεσαι για τέτοιου μεγέθους εγκληματικές πράξεις προς την ανθρωπότητα!\nΩπ, ξέχασα, δεν έχουν συνείδηση...\nΚαλώς ήρθες κι εσύ στο "σπιτάκι" μου :-)\nanidifranco 21 Μαρτίου 2011 - 12:44 μ.μ.\nΑυτό είναι το άσχημο....καλή σου μέρα! χαίρομαιπου σε βρήκα :-)\nΠαναγιώτα 21 Μαρτίου 2011 - 11:51 μ.μ.\nΘα μπορούσε να γίνει έναυσμα για δημιουργία και οφέλη, αλλά δυστυχώς νικά η απληστία...\nΧαίρομαι κι εγώ που βρεθήκαμε! Καλωσόρισες:-)


Λακατάμεια - Διάριζος:Η ηρωική διαδρομή 5 αθάνατων παλικαριών της Εθνικής Φρουράς! | Εφημερίδα "Στόχος" - Stoxos newspaper\nΛακατάμεια - Διάριζος:Η ηρωική διαδρομή 5 αθάνατων παλικαριών της Εθνικής Φρουράς!\nΙούλης. Ο μαύρος μήνας της Κύπρου.Μήνας σπαρμένος με τραγωδίες που κόστισαν αδόκητα, άδοξα μα ηρωικά τη ζωή από δεκάδες συνανθρώπους μας. Ήταν σαν σήμερα, Ιούλιο του 2002 όταν ο Αρχηγός της Εθνικής Φρουράς Ευάγγελος Φλωράκης έπεσε εν ώρα καθήκοντος μαζί με άλλα τέσσερα παλικάρια του. Το τραγικό δυστύχημα συνέβη όταν το ελικόπτερο τύπου BELL 206, πετώντας από την Λακατάμεια προς την αεροπορική βάση "Ανδρέας Παπανδρέου", στις 4:20 το πρωί, κατέπεσε σε χαράδρα στην περιοχή Διαρίζου, παρά το χωριό Κούκλια της Πάφου.\nΝεκροί, ο Αντιστράτηγος Ευάγγελος Φλωράκης, ο Διοικητής Αεροπορίας, Ταξίαρχου Δεμένεγας Στέλιος, ο Υποπλοίαρχος Γεώργιος Νίκου και οι δύο χειριστές, Σμηναγός Αθανασιάδης Πάρις και Υποσμηναγός Σιακαλλής Μιχάλης.\nΣυγκλονιστικά ήταν τα λόγια του Σωκράτη Xάσικου, στο μνημόσυνο των παλικαριών το 2016, όπου είχε μιλήσει ζώντας την τραγωδία ως Υπουργός Άμυνας κατά την διάρκεια του ατυχήματος. «Ο Ευάγγελος Φλωράκης, απολάμβανε της εμπιστοσύνης όλου του στρατεύματος και του λαού. Με το υψηλό αίσθημα ευθύνης που τον διέκρινε, με το όραμα της απελευθέρωσης της κατεχόμενης πατρίδας στην ψυχή του, έπεσε επί των επάλξεων, στο βωμό του καθήκοντος, μαζί με τους υπόλοιπους αλησμόνητους συνεργάτες του.\nΟ Ταξίαρχος Στυλιανός Δεμένεγας, συνέχισε, μόλις συμπλήρωνε ένα χρόνο υπηρεσίας στην Κύπρο. Έμπειρος πιλότος μαχητικών αεροσκαφών ανάλωσε την μέχρι τότε καριέρα του υπερασπιζόμενος από αέρος την ελευθερία και ελληνικότητα του Αιγαίου. Στον ένα χρόνο που υπηρέτησε στην Κύπρο εργάστηκε άοκνα και συστηματικά για την αναβάθμιση της Αεροπορίας της Εθνικής Φρουράς, αφήνοντας ανεξίτηλη την σφραγίδα του.


Leave a Comment on Έκτακτη σύσκεψη στο Μαξίμου για τον κορωνοϊό υπό τον Μητσοτάκη\nΤα επιδημιολογικά δεδομένα δεν αφήνουν πλέον κανένα περιθώριο εφησυχασμού, με κυβέρνηση και ειδικούς να προβληματίζονται για την εξέλιξη της πανδημίας στη χώρα μας.\nΣύμφωνα με πληροφορίες, όλα τα ενδεχόμενα είναι ανοιχτά – ακόμη και το σενάριο λήψης νέων, αυστηρότερων μέτρων.\nΆλλωστε, λίγες μόλις ημέρες μετά την αυστηροποίηση των μέτρων στην Αττική, τη Θεσσαλονίκη και σε άλλες «κόκκινες» περιοχές, ο υπουργός Yγείας Βασίλης Κικίλιας έκανε φανερό ότι αν τα επιδημιολογικά δεδομένα δεν βελτιωθούν, έρχεται καθολικό lockdown στην Αττική.\nΗ αύξηση των διασωληνωμένων ασθενών με κορωνοϊό στη χώρα για τρίτο συνεχόμενο εικοσιτετράωρο σε συνδυασμό με την αύξηση κρουσμάτων, εντείνει τον προβληματισμό σε ειδικούς και κυβερνητικό επιτελείο, αναφορικά με τις αντοχές του συστήματος υγείας.\nΟι αριθμοί είναι ενδεικτικοί:\n-Την Παρασκευή καταγράφηκαν 232 εισαγωγές και 126 εξιτήρια\n-Το Σάββατο καταγράφηκαν 225 εισαγωγές και 122 εξιτήρια\n-Την Κυριακή καταγράφηκαν 165 εισαγωγές και 48 εξιτήρια.\n«Η συγκέντρωση του ιού στα λύματα την προηγούμενη εβδομάδα είχε μια αύξηση της τάξης του 205%. Αυτή την απότομη αύξηση δεν θέλαμε να δούμε όπως είχαμε δει στο πρώτο κύμα του Νοεμβρίου» ανέφερε χαρακτηριστικά για το Λεκανοπέδιο, ο Νίκος Θωμαΐδης, καθηγητής Αναλυτικής Χημείας στο Πανεπιστήμιο Αθηνών, μιλώντας στο κεντρικό δελτίο ειδήσεων του Mega.\n«Πριν 15 ημέρες η αύξηση αυτή ήταν της τάξης του 80% και ήταν η έναρξη ότι κάτι συμβαίνει. Και δυστυχώς επιβεβαιωθήκαμε γιατί αυτή τη βδομάδα η αύξηση ήταν 205%», πρόσθεσε.\nΌταν ρωτήθηκε για το πώς μεταφράζεται σε ενεργά κρούσματα η αύξηση του ιικού φορτίου στα λύματα, ο κ. Θωμαΐδης απάντησε: «Τα μοντέλα που υπολογίζουν τους πραγματικούς φορείς, συμπτωματικούς και ασυμπτωματικούς, δίνουν μία εκτίμηση για πάνω από 100.000 φορείς, αλλά αυτό έχει ιδιαίτερη αβεβαιότητα, γιατί αυτή τη στιγμή δεν γνωρίζουμε διάφορες παραμέτρους, όπως το αν ο ιός πολλαπλασιάζεται περισσότερο όσον αφορά τα μεταλλαγμένη στελέχη».\n«Οι ασυμπτωματικοί είναι πολύ περισσότεροι, πάνω από 55%, κοντά στο 60%. Είναι δύσκολο να εκτιμήσουμε πόσο αυτό θα μεταφραστεί σε κρούσματα τις επόμενες ημέρες, αν κρίνουμε τις εισαγωγές στα νοσοκομεία θα δούμε τετραψήφιο νούμερο», διευκρίνισε.\nΚρούσματα και σχολεία\nΤην ίδια ώρα, μόνο απαρατήρητο δεν περνά το γεγονός ότι τις τελευταίες μέρες το 1 στα 8 νέα κρούσματα εντοπίζεται σε παιδιά, γεγονός που θέτει σε νέα βάση τα δεδομένα σχετικά με τη μεταδοτικότητα του κορωνοϊού.\nΜάλιστα, από την αρχή του Φεβρουαρίου έχουν επιβεβαιωθεί 951 κρούσματα σε παιδιά, δηλαδή τα μισά από όσα έχουν εντοπιστεί από τις 11/1. Παράλληλα τα κρούσματα στις νεαρές αυτές ηλικίες προοδευτικά αυξάνουν το ποσοστό τους στα συνολικά επιβεβαιωμένα κρούσματα και με βάση τα τελευταία στοιχεία από τον ΕΟΔΥ αποτελούν το 12,5%.\nΤο γεγονός της εξάπλωσης του ιού στα παιδιά, αναπόφευκτα στρέφει και τις σκέψεις στην επίπτωση των μεταλλαγμένων στελεχών του ιού, και ιδιαίτερα της βρετανικής μετάλλαξης η οποία σύμφωνα με μελέτες φαίνεται να μεταδίδεται πιο εύκολα μεταξύ των παιδιών. Αυτό αλλάζει σημαντικά κι τα δεδομένα που ανέφεραν ότι το σχολικό περιβάλλον είναι ασφαλέστερο για τα παιδιά έναντι της ενδοοικογενειακής μετάδοσης.\nΥπενθυμίζεται ότι την περασμένη εβδομάδα είχαμε και τον θάνατο μιας 16χρονης μαθήτριας από την Θήβα.\nΗ άτυχη κοπέλα, θεωρείται το νεότερο θύμα του κορωνοϊού στη χώρα μας.\nΑντίθετα, ενθαρρυντικά είναι τα νέα για την κατάσταση της υγείας του 9χρονου από την Πάτρα, ο οποίος νοσηλευόταν επί μέρες στην εντατική.\nPrevious Entry Γλυκό κουταλιού βύσσινο\nNext Entry Χειροποίητα κεριά από 50% παραφίνη και 50% μελισσοκέρι


Κίνα Τυπογραφία Τσάντες γυμναστικής ταξιδιού για γυναίκες Κατασκευαστές\nKang Jin Apparel Co., Ltd. [Guangdong,China] Είδος Επιχείρησης:Διανομέας / χονδρέμπορος , Κατασκευαστής , Εμπορος λιανικής Main Mark: Αμερική , Ασία , Ανατολική Ευρώπη , Ευρώπη , Βόρεια Ευρώπη , Ωκεανία , Άλλες αγορές , Δυτική Ευρώπη Εξαγωγέας:81% - 90% certs:ISO9001, GS, RoHS Περιγραφή:Μοντέρνες τσάντες ταξιδιού γυμναστικής,Εκτύπωση Τσάντες Γυμναστήριο Ταξιδίων,Τσάντες ταξιδίου για γυναίκες\nHome > Προϊόντα > Τσάντες γυμναστικής > Πολυεστερικές Τσάντες Γυμναστικής > Τυπογραφία Τσάντες γυμναστικής ταξιδιού για γυναίκες\nΑρ. μοντέλου: DKB-4026-F0052\nΝίκαια Τυπογραφία Τσάντες Γυμναστήριο Ταξίδια για τις γυναίκες\nΗ τέλεια Τσάντες γυμναστικής ταξιδιού εκτύπωσης , με την αποκλειστική της γεύση. Αυτή η μοναδική γυαλοσακούλα Polyester δεν χρειάζεται καμία παρουσίαση, είναι πλούσια και ταυτόχρονα κομψή τόσο γι 'αυτόν όσο και γι' αυτήν και η έξυπνη σχεδίαση το καθιστά πρακτικό και βολικό να σας βγάλει έξω. Η τέλεια συνάντηση ανάμεσα στην άνεση και το διαχρονικό ύφος.\nΤο μοντέλο είναι κατασκευασμένο εξ ολοκλήρου από φυσικό πλυμένο πολυεστέρα που δίνει στην τσάντα ένα vintage αντίκα αποτέλεσμα, που διαθέτει μια στιβαρή φερμουάρ και φερμουάρ, επάνω υφασμάτινη ταινία και δερμάτινα λουριά (ιμάντες ώμου), με επένδυση εξ ολοκλήρου σε βαμβάκι.\nΟ χρωματισμός των προϊόντων επιτυγχάνεται μέσω μιας ειδικής διαδικασίας βαφής που κάνει κάθε κομμάτι μοναδική δημιουργία με αξεπέραστα χαρακτηριστικά. Αυτή η παραδοσιακή εργασία λερώνει το δέρμα λόγω της μεθόδου του βουρτσίσματος, η οποία δεν πρέπει να θεωρείται ελαττώματα, αλλά ένα τυπικό χαρακτηριστικό αυτής της διαδικασίας, καθιστώντας κάθε άρθρο μοναδικό και αποκλειστικό.\nΠληροφορίες για τις τσάντες ταξιδιού για γυναίκες :\nΤσάντες γυμναστικής πολυεστέρα Μέγεθος: διατίθενται διαφορετικά μεγέθη και μπορούν να προσαρμοστούν.\nΣυχνές ερωτήσεις για τσάντες γυμναστικής μίνι πολυεστέρα:\nΑ: Το εργοστάσιό μας προσφέρουμε κυρίως δερμάτινα είδη, όπως Τσάντες Trendy Gym Ταξίδια , Ζώνες, Πορτοφόλια, τσάντες , βραχιόλια, κλπ. Μπορούμε να κάνουμε με διάφορα υλικά, όπως δέρμα κορυφή σιτηρών, split leather, PU, καμβά, , και τα λοιπα.\nΕρ: Ποιος είναι ο χρόνος παράδοσης για το νέο στυλ της Ladies Small Gym Bag ;\nΕ: Ποιος είναι ο όρος πληρωμής σας για τις αδιάβροχες γυάλινες σακούλες πολυεστέρα ;\nΕ: Πώς εγγυάστε την ποιότητα των Gym Bags For Boys ;\nΚατηγορίες Προϊόντων : Τσάντες γυμναστικής > Πολυεστερικές Τσάντες Γυμναστικής


Οι Μπρανέλλοι (Μπουρανέλοι) - Meganisi Times\n9 Σεπ 2011 Αστεία/Περίεργα, Ιστορία/Παράδοση, Χιούμορ\tανέκδοτα, Ηλίας Γεωργάκης, Λευκάδα, Μπουρανέλοι, Μπουράνο\t0\nΆρθρο του Ηλία Γεωργάκη\nΣτο πάνθεον των μπρανέλων- που άφησαν στο διάβα τους ανεξίτηλα αποτυπώματα -συγκαταλέγεται και ο Ζαχαρής Κατωπόδης. Ο άνθρωπος- χαμόγελο. Ο μεγαλύτερος φαρσέρ της παλιάς Λευκάδας. Σατανικό μυαλό. Μοναδικό χιούμορ. Μυθικές οι φάρσες του. Γεννήθηκε το 1910 και πέθανε το 1992. Λάτρεψε οσο κανείς άλλος τη Λευκάδα μας. Διετέλεσε δήμαρχος, πρόεδρος δημοτικού συμβουλίου. δημοτικός σύμβουλος καθως και πρόεδρος της ‘Φιλαρμονικής». Φυσικά ήταν ο πρωταγωνιστής στο ΄»Πάνθεον» και στα καρναβάλια καθως και σε κάθε φάρσα της εποχής(σσ ο αλησμόνητος Βούλης Βρεττός περιγράφει στιγμιότυπο απο το φλεγομενο ‘Πανθεον΄΄:»… Σόλο χορό τραγούδι, σκέτς μα ξέχωρα ο Γιώργος ο Βερδίκης, στις άφθαστες ταυρομαχίες του, ο Λώλος Μαλλιαρής ως Σαρλώ, ο Κεφάλας γυναίκα του δρόμου με την ομπρέλα του πάντα, κι ο Ζαχαρής στα ζεμπεκικα και χασάπικα, ανεβασμένος στους ώμους του Δήμου Σάντα και Τζετζέκου, κάνοντας εκείνους τους απίθανους μορφασμους και γκριμάτσες».).\n»Κι ο Ζαχαρής μέγας φαρσέρ\nκαι πάντοτε τη ‘ρεζεντά»\nστα κέντρα τραγουδούσε!»(Βούλης).\nΠαιδιά του αξέχαστου Ζαχαρή, ο Γιάννης- ο οποίος έφυγε νέος και τόσο αδικα νικημένος απο την επάρατο- και ο Βαγγελης με το μοναδικο του γέλιο, ενθερμος Λευκαδολάτρης, με το ΄Πόρτο Γαλήνη΄΄ και την σημαντικη του προσφορά στον τουρισμό. Χωρίς ίχνος υπερβολής δεν υπάρχει βιβλίο ή αφήγηση για την παλιά Λευκάδα που να μην ειναι πρωταγωνιστής ο Ζαχαρης. Κατα γενική ομολογία η καλυτερη φάρσα που σκάρωσε(Πρωταπριλιά του 1973) ειχε σχέση με εμπόριο με γάτες. Ναι με γάτες. Για καιρο σχεδίαζε αυτη τη φαρσα. Με μεθοδικότητα. Στην αρχη ελεγε για τα Ιταλικά καράβια που ερχονται να πάρουν χέλια απο το Ιβάρι. Μιλησε για τις σχεσεις του με Ιταλους εμπόρους και διέδωσε εντέχνως οτι του ανέθεσαν την οργανωση μια ξεχωριστής λαικης αγοράς στη Λευκάδα. Κυκλοφόρησε, λοιπον- παραμονή Πρωταπριλιάς- στην πολη και στα χωριά ενα φειγ βολάν που ‘εγραφε τα εξης: »Ιταλική Λαική Αγορά. Σας ανακοινούμεν οτι αύριον έρχεται στη Λευκάδα και θα παραμείνει 24ωρες μια περίεργη Ιταλική Λαική Εταιρεία η οποία θα διαθέτει προς πώληση διάφορα ενδιαφέροντα ειδη λαικής τέχνης. Εχει πχ σπουδαια μηχανήματα που θα εκθέσει εις κινηματογραφοθέατρο ‘Τσιριμπαση».’Ενα αλλο ειδος που θα διαθέσει ειναι πολλά και διάφορα ειδη σκυλιών παγκοσμίου προελεύσεως. Ο ιδιος ομιλος ενδιαφέρεται και θα αγοράσει απο δω ο,τι εντόπιο προίον της αρεσκείας του. Το ενδιαφέρον θα ειναι για ολους μας αρκει να σημειωθεί οτι θα προβούν εις αγοράν και ζώων πχ γάτες κλπ. Πληροφοριες παρέχει ο κ. Γ…Λ…(καφενείον). ».\nΑυτο ηταν το περιεχομενο του φειγ βολάν. Εξυπνα γραμμένο. Και φυσικά σε κανένα δεν περασε απο το μυαλο οτι προκειται φάρσα. Το νεο κυκλοφόρησε παντού, Σε ολο σχεδον το νησί. Και εγινε της κακομοίρας. Ολοι ετρεχαν να πιάσουν γάτες. Τσουβάλια με γάτες, αυτοκίνητα με γάτες, φορτηγάκια με γάτες. Στην πόλη ενας εβγαλε απο την κάμαρα τα παιδιά του και τις γέμισε με γάτες. Αλλος εκλεισε σε τσουβάλια γάτες και οταν η ανύπτοπτη γυναικα του ανοιξε την πορτα επεσε λιποθυμη γιατι νομισε οτι το σπιτι γέμισε φαντάσματα. Ταξί απο χωριά του νησιού ηρθαν πολη γεμάτα γάτες. Πολλοι ηταν και οι αγρότες που κουβάλησαν και τους σκύλους τους!!. Τα παιδιά στους δρόμους που δεν αφηναν τις γάτες στην ησυχια τους, δεν σταματουσαν να μαζεύουν γατες. Εφεραν γάτες ακομη και απο τη Βόνιτσα, το Ξηρόμενο και την Πρέβεζα. Ενα πραγματικο πανδαιμόνιο. Η Κυριακή της Πρωταπριλιάς ηρθε. Ο Ζαχαρής – με υποσχέσεις για χρήματα- επεισε τους συνεργατές του να κουβαλήσουν καρέκλες και τραπέζια στο ‘Φοινικα΄, το θερινο κινηματογράφο στην παραλία, στο Μαγιστράτο. Και ολοι περίμεναν με αγωνια το αυτοκίνητο της Ιταλικής εταιρείας. Ο δε Ζαχαρής(… ως γατα), τη΄κοπάνησε΄για την Αθηνα. Και οσο περνούσε η ωρα ο κόσμος αρχισε να δυσανασχετούσε. Και μεσα σε λίγες ωρες, οταν εγινε αντιληπή η φάρσα, γέμισε η Λευκάδα απο αδέσποτους σκύλους και γατες. Η ιστορία ειναι αληθινή. Και δειχνει οτι η παλιά Λευκάδα ηταν θρυλική. Και ανεπανάληπτη!!!\n-Επειδή σ΄αγαπάω και σε σέβομαι, όπως με σέβεσαι και εσύ και σου έχω και εμπιστοσύνη θα σου πώ ενα μυστικό αλλά θα μου δώσεις το λόγο σου πως δεν θα το πεις σε κανέναν. Να εδώ και 6 μήνες στους συνταξιούχους του ΤΕΒΕ που πολεμήσανε στην Αλβανία δίνουνε μια έκτακτη ενίσχυση απο 500 δραχμές το μήνα αλλά τις κρατάει ο τάδε υπάλληλος, Εγώ το έμαθα τυχαία στην Αθήνα, πήγα και ζήτησα τα λεφτά μου και τα πήρα αναδρομικά! Τα ιδια και με ανάλογο τρόπο είπε και σ΄αλλους δυο-τρείς κι ενας-ενας πήγαινε και ζητούσε τα… καθυστερούμενα με αποτέλεσμα να βρει τον μπελά του ο υπάλληλος γιατί κανένας δεν πίστευε τους.. όρκους του πως δεν είχε ιδέα! Μάλιστα για να το γλεντήσει ο Ζαχαρής πήγε και ο ίδιος και προεβαλλε τις αξιώσεις του κι όταν προσπάθησε ο υπάλληλος να τον διαβεβαιώσει οτι δεν σταλθήκανε τέτοια χρήματα ο Ζαχαρής τον αποστόμωσε. Ξέρω εγώ, ειναι απο τα.. μυστικά κονδύλια! Βρέθηκε μάλιστα κάποιος ζόρικος να απειλήσει τον υπάλληλο, που στην απόγνωση του πήγε νύχτα στο σπίτι κάποιου κουμπάρου του και κατάφερε με χίλια παρακάλια να βγάλει το μυστικό! Κι απο τότε, όταν βλέπει τον Ζαχαρη… αλλάζει καντούνι.!!!\n3–Μια αλλη ιστορία: Ο Ζαχαρής, πήγε για δουλειά στην Αθήνα παρέα με έναν συνάδελφο του δερματέμπορα, λίγο αφελή και πολύ τσιγκούνη. Καθίσανε να φάνε. Βλέποντας ο Ζαχαρής μια γύφτισσα λέει πως θα πάει στην τουαλέτα. Σε διάστημα λίγων λεπτών τη συναντάει κρυφά και την ενημερώνει σχετικά με το… ιστορικό του φίλου του! Η πανέξυπνη γύφτισσα αρπάζοντας την ευκαιρία ήρθε στο τραπέζι τους.\nΣΣ: Στοιχεια του αφιερώματος προέρχονται απο το βιβλίο του Τακη Μαμαλούκα με τίτλο: ΄Λευκαδίτικα ευθυμογραφήματα»(1992).\nσσ. ΟΙ ΦΩΤΟΓΡΑΦΙΕΣ ΕΙΝΑΙ ΑΠΟ ΤΟ ΜΠΟΥΡΑΝΟ ΤΗΣ ΙΤΑΛΙΑΣ. Η ΟΜΟΙΟΤΗΤΑ ΜΕ ΤΗ ΠΟΛΗ ΤΗΣ ΛΕΥΚΑΔΑΣ ΕΙΝΑΙ ΕΜΦΑΝΗΣ.\nΠαζάρι του Εμίρη του Κατάρ για… πέντε κιλά γαύρο στο Μεγανήσι Human Planet


Ρ. Αντωνοπούλου: Η χώρα έχει περάσει το σημείο καμπής\nΔημοσίευση: 22 Αυγούστου 2017 11:40\n«Για να έρθει αυτό να διαχυθεί στην κοινωνία - δυστυχώς, έτσι είναι πάντα στις κρίσεις - παίρνει έναν παραπάνω χρόνο απ’ ό,τι έχει ανάγκη η κοινωνία μας αλλά εκεί πηγαίνουμε»\nΤην εκτίμηση ότι η χώρα «έχει περάσει το σημείο καμπής» και όσο βελτιώνεται η οικονομία θα βελτιώνονται και οι δείκτες που αφορούν στον τομέα της εργασίας και απασχόλησης, διατύπωσε, μιλώντας στον ραδιοφωνικό σταθμό του Αθηναϊκού-Μακεδονικού Πρακτορείου Ειδήσεων «Πρακτορείο 104,9 FM» η αναπληρώτρια υπουργός Εργασίας Ράνια Αντωνοπούλου.\n“Η χώρα έχει μπει σ' έναν δρόμο, ο οποίος αναγνωρίζεται διεθνώς από αυτούς που αξιολογούν. Δείτε την τελευταία αξιολόγηση από Moddy's, Standard & Poor's, Fitch. Όλοι βλέπουν ακριβώς αυτό που βλέπει και η δική μας κυβέρνηση. Έχουμε περάσει το σημείο καμπής, από εδώ και πέρα βγαίνουμε στο ξέφωτο» ανέφερε η Ρ. Αντωνοπούλου, επισημαίνοντας πως «για να έρθει αυτό να διαχυθεί στην κοινωνία - δυστυχώς, έτσι είναι πάντα στις κρίσεις - παίρνει έναν παραπάνω χρόνο απ’ ό,τι έχει ανάγκη η κοινωνία μας αλλά εκεί πηγαίνουμε».\nΗ Ρ. Αντωνοπούλου τόνισε ότι όσο η οικονομία καλυτερεύει, “τόσο θα καλυτερεύει και ο δείκτης της πλήρους απασχόλησης”. Σε ό,τι αφορά τις δράσεις για την καταπολέμηση της ανεργίας, αναφέρθηκε στην εντατικοποίηση των ελέγχων από τον ΣΕΠΕ και τα υποστηρικτικά προγράμματα για τους ανέργους, επισημαίνοντας πως «από τις νέες θέσεις εργασίας στον ιδιωτικό τομέα μέχρι την κοινωφελή εργασία, που είναι οι 8μηνες προσωρινές θέσεις απασχόλησης σε δήμους για τους μακροχρόνια ανέργους μεγάλης ηλικίας, μονογονεϊκές οικογένειες κ.λπ., όλα αυτά τα προγράμματα είναι πλήρους απασχόλησης».\nΣτις επικρίσεις της αντιπολίτευσης ότι η ανεργία μειώθηκε λόγω της μεγάλης αύξησης του ποσοστού των εργαζομένων για λίγες ώρες και με λίγα χρήματα, η αναπληρώτρια υπουργός Εργασίας απάντησε πως «λένε ψέματα» και σημείωσε: «Αν κοιτάξουμε το 2013 και το 2014, λόγω όλων των φαινομένων που είχαμε, δηλαδή κακό μείγμα πολιτικής, που μείωσε το ΑΕΠ και δημιούργησε ανεργία, βλέπουμε ότι οι καινούργιες προσλήψεις - οι λίγες που γινόντουσαν τότε - ήταν στο 64% πλήρους απασχόλησης μέχρι και το 2013 και μέσα σ' έναν χρόνο πήγαμε κάτω από το 50%». Δηλαδή, όπως είπε η αν. υπουργός, έπεσε σε μεγάλο ποσοστό η πλήρης απασχόληση στις καινούργιες θέσεις εργασίας που δημιουργούνταν. Συμπλήρωσε: «Το 2015, το 2016 και το 2017 ήρθαμε εμείς και βάλαμε φρένο, δηλαδή στα επόμενα τρία χρόνια αυτό το ποσοστό είναι 2,8%, 2,5% και φέτος, το 2017, είναι 0,18%. Δεν πάει να πει αυτό ότι έχουμε μια εκτόξευση των θέσεων πλήρους απασχόλησης, όμως για να μπορέσει να ξαναρυθμιστεί αυτή η κατάσταση στην αγορά εργασίας παίρνει χρόνο. Εμείς υποχρέωση έχουμε πρώτα να βάζουμε φρένο για να μπορέσει να έρθει η αναστροφή».\nΕρωτηθείσα για την πορεία των δεικτών αναφορικά με τις θέσεις εργασίας, η Ρ. Αντωνοπούλου επισήμανε: «Το 2015 έχουμε παραπάνω θέσεις εργασίας από το 2014 που ήταν η χρονιά του "success story". Το 2014, 99.000 θέσεις, την καταστροφή που υποτίθεται (κατά την αντιπολίτευση) ότι φέραμε το 2015 - παρ' όλο που ήταν ένας δύσκολος χρόνος - 99.700, όχι λιγότερες δηλαδή αλλά λίγο περισσότερες από τον προηγούμενο χρόνο. Το 2016, έχουμε 136.000 θέσεις εργασίας. Τώρα, από τον Ιανουάριο μέχρι και τον Ιούλιο έχουμε περίπου 257.000 θέσεις εργασίας, που είναι η υψηλότερη απόδοση από το 2001. Άρα κάτι θετικό γίνεται».\nΣε ό,τι αφορά την κριτική της αντιπολίτευσης για «λουκέτα» στις επιχειρήσεις λόγω των εξοντωτικών ασφαλιστικών εισφορών και της υπερφορολόγησης, η Ρ. Αντωνοπούλου σχολίασε: «Μας κουνάνε το δάχτυλο και μας κατηγορούν αυτοί που είχαν ένα μείγμα πολιτικής που έβαλε χιλιάδες λουκέτα σε επιχειρήσεις» και επισήμανε πως φέτος (από τον Ιανουάριο έως τον Ιούλιο) υπάρχει θετικό ισοζύγιο κατά 2.765 επιχειρήσεις.


Διώξτε την ενοχλητική γυαλάδα από το δέρμα με αυτά τα έξυπνα tips | Η ΚΑΘΗΜΕΡΙΝΗ\n18.05.2018 • 16:49\nΗ ενοχλητική γυαλάδα στο πρόσωπο είναι ένα συχνό πρόβλημα, που αντιμετωπίζουν πολλές γυναίκες και αποτελεί συνδυασμό λιπαρού δέρματος αλλά και "λάθος" μακιγιάζ. Οι περισσότερες, συνήθως, έχουν γυαλιστερή επιδερμίδα στα κεντρικά σημεία του προσώπου, κυρίως στο μέτωπο και τη μύτη. Αυτό συμβαίνει γιατί οι πόροι της επιδερμίδας στα συγκεκριμένα σημεία είναι διευρυμένοι και η επιδερμίδα πιο παχιά. Τι να προσέχετε και τι να αποφύγετε για να καταπολεμήσετε την έντονη γυαλάδα στο πρόσωπο;\nΠροσοχή στα "βαριά" προϊόντα καθαρισμού\nΕίναι οριστικό: H ανακοίνωση της Meghan Markle για τον πατέρα της


Αποφράξεις Αποχετεύσεων Κυψέλη - Αποφράξεις αποχετεύσεων Αθήνα, ΑΠΟΦΡΑΞΕΙΣ ΣΕ ΑΘΗΝΑ\nΗ εταιρία Αποφρακτική: Αποφράξεις 247 αναλαμβάνει αποφράξεις αποχετεύσεων, καθαρισμούς αγωγών, αποφράξεις και πλύσιμο στεγανών, καλύπτοντας την Κυψέλη. Διαθέτουμε σύγχρονο επαγγελματικό εξοπλισμό, όπως σύγχρονα πιεστικά μηχανήματα, ιδιόκτητο στόλο φορτηγών.\nΗ Αποφράξεις Κυψέλη είναι ειδική σε όλες τις αποφράξεις, όπως και στην απόφραξη λεκάνης. Σε ορισμένες περιπτώσεις μια βουλωμένη τουαλέτα μπορεί να είναι τρομερά ενοχλητική για αυτό και προσφέρουμε γρήγορη και διακριτική εξυπηρέτηση, που είναι έτσι σχεδιασμένη για την ταχύτερη αποκατάσταση.\nΔεν υπάρχει λοιπόν κανένα πρόβλημα που να σχετίζεται με την αποχέτευση και να μην μπορούμε να το αντιμετωπίσουμε στην Κυψέλη. Η σκληρή δουλειά και η αγάπη που έχουμε για τις αποφράξεις μας έχει κάνει την νούμερο ένα εταιρεία στον χώρο μας.\nΑποφραξεις Κυψελη 24 ωρες\nΔεν χρειάζεται λοιπόν να διστάζετε. Καλέστε την Αποφράξεις Κυψέλης σήμερα να προγραμματίσετε το δικό σας ραντεβού ώστε να ομαλοποιηθεί και πάλι η καθημερινότητά σας. ανάγκης υπηρεσία καθαρισμού αποστράγγισης σας και να επιστρέψετε κάποια ομαλότητα στην καθημερινή σας ρουτίνα! , εξυπηρετώντας την Κυψέλη.\nΑπολυμάνσεις – Απεντομώσεις Κυψέλη\n← Αποφράξεις Αποχετεύσεων Λαγονήσι\nΑποφράξεις Αποχετεύσεων Λεγρενά →


Βυθισμένη σε ένα σύννεφο καπνού η Εύβοια – Τα ενεργά μέτωπα | MEGA TV\n<iframe src="https://www.megatv.com/embed/?p=2020455359" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n08.08.2021 | 10:24 Eνσωμάτωση\nΣτο μέτωπο στο Μαντούδι, η εξέλιξη κατά τη διάρκεια της νύχτας ήταν καλή. Η κοινότητα Καλύβια δεν αντιμετώπισε πρόβλημα, καθώς εθελοντές και κάτοικοι δημιούργησαν αντιπυρικές ζώνες και κατάφεραν να κρατήσουν μακριά τη φωτιά.\nΤο μέτωπο αυτό κινείται τώρα με χαμηλή ταχύτητα προς το βουνό, και στο σημείο δεν κινδυνεύουν κοινότητες.\nΠιο δύσκολη είναι η κατάσταση στα Βασιλικά και στο μέτωπο της Ιστιαίας, όπου και εντοπίζονται τα μεγαλύτερα προβλήματα.\nΣε επιφυλακή είναι σκάφη σε Βασιλικά και Πευκί, σε περίπτωση που χρειαστεί να φύγουν πολίτες από το σημείο.\nΤα σημεία Γαλατσώνα – Γερακιού – Γούβες είναι η τελευταία γραμμή άμυνας\nΟ καπνός έρχεται από Γαλατσώνα, Γερακιού και Γούβες. Υπάρχουν πολλά σκαπτικά μηχανήματα που κάνουν αντιπυρικές ζώνες.\nΗ φωτιά κινείται επικίνδυνα και απειλεί να κάψει οικισμούς.\nΦαίνεται να μην κινδυνεύει η Ιστιαία, ενώ κρίσιμη είναι η κατάσταση για το Πευκί.\nΗ φωτιά συνεχίζει να κινείται απειλητικά. Υπάρχουν πληροφορίες πως αν η φωτιά προχωρήσει περαιτέρω προς το Καστρί, τότε θα εκκενωθούν εκ νέου οι Γούβες αλλά και το Πευκί.\nΚάτοικοι της περιοχής έκαναν έκκληση για εναέρια μέσα, αλλιώς δεν υπάρχει σωτηρία.\n«Παραμένουμε σε ύψιστη ετοιμότητα», δήλωσε στο MEGA ο Νίκος Κοκκάλας, εκπρόσωπος Τύπου του Λιμενικού Σώματος.\nΑυτή τη στιγμή υπάρχουν σε ετοιμότητα σκάφη του Λιμενικού, πλοία του Πολεμικού Ναυτικού και ιδιωτικά σκάφη στα Βασιλικά. Στο Πευκί, επίσης, υπάρχουν φέρι μποτ για την ασφαλή μεταφορά των κατοίκων.\nΜόλις πριν λίγα λεπτά δόθηκε εντολή άμεσης εκκένωσης για τα χωριά Γούβες, Αρτεμίσιο και Γούβες προς Ιστιαία.


Καταγγελίες αρχαιολόγων: Κίνδυνος της πολιτιστικής μας κληρονομιάς • Η Άποψη\nΑπό T. M.\t 17:07 - 21/06/2017 Τελευταία Ενημέρωση 10:48 - 22/06/2017\nΤο απόλυτο μπάχαλο σε αρχαιολογικά μνημεία καταγγέλλουν οι αρχαιολόγοι με επίσημη ανακοίνωση τους. Ο Σύλλογος Ελλήνων Αρχαιολόγων αναφέρεται στις βασικές ελλείψεις που υπάρχουν όπως είναι το χαρτί, το μεγάλη και η πυροπροστασία! Ειδικά το τελευταίο είναι πολύ σοβαρό από τη στιγμή που η υπουργός Τουρισμού, Έλενα Κουντουρά προαναγγέλλει άφιξη πάνω από 30 εκ. τουριστών στη χώρα μας.\nΟ ΣΕΑ λοιπόν καταγγέλλει άμεσο κίνδυνο της πολιτιστικής μας κληρονομιάς, λόγω των οικονομικών περικοπών και κατηγορεί την κυβέρνηση για εγκληματική αμέλεια.\nΕπίσης, ο ΣΕΑ αναφέρεται στην «πρωτόγνωρη αδυναμία διαχείρισης των πιστώσεων του τακτικού προϋπολογισμού από τις Υπηρεσίες έχει άμεσο αντίκτυπο στην ομαλή λειτουργία των μουσείων και των επισκέψιμων αρχαιολογικών χώρων”:\nΤέλος οι αρχαιολόγοι καταγγέλλουν νομοθετικές παρεμβάσεις, αλλά και δημόσιες δηλώσεις υπουργών, που δείχνουν ότι η κυβέρνηση (με σύμπνοια «θεσμών» και τοπικών συμφερόντων) επιθυμεί να περικοπούν λειτουργίες, στο πλαίσιο της συνειδητής απαξίωσης της Αρχαιολογικής Υπηρεσίας, ως βασικού φορέα προστασίας της Πολιτιστικής Κληρονομιάς και ως ικανού, λειτουργικού φορέα που εκτελεί πάσης φύσεως έργα επί μνημείων, αρχαιολογικών χώρων και μουσείων.\nΤο Ποτάμι: Ήξερε ο Τσίπρας για τις συνομιλίες Καμμένου με ισοβίτη;


Παναθηναϊκός ΟΠΑΠ-Ζαλγκίρις: Η παρακάμερα του «θρίλερ» (video) - Leoforos.gr\nΠαναθηναϊκός ΟΠΑΠ-Ζαλγκίρις: Η παρακάμερα του «θρίλερ» (video)\nΔείτε πως κατέγραψε το παιχνίδι με τη Ζαλγκίρις Κάουνας η παρακάμερα της ΚΑΕ Παναθηναϊκός ΟΠΑΠ.\nΗ ομάδα του Τσάβι Πασκουάλ γνώρισε την ήττα στο ΟΑΚΑ από την «σκληροτράζηλη» Ζαλγκίρις την περασμένη Παρασκευή (26/11), σε ένα παιχνίδι ακατάλληλο για καρδιακούς. Ένα χαμένο επιθετικό ριμπάουντ στέρησε από το «τριφύλλι» τη νίκη και την ανατροπή του -17.\nΗ ΚΑΕ Παναθηναϊκός ΟΠΑΠ μάζεψε τις καλύτερες στιγμές της βραδιάς που τράβηξε η παρακάμερά της και δημιούργησε ένα εντυπωσιακό βίντεο, το οποίο και δημοσίευσε στο επίσημο κανάλι της στο Youtube. Δείτε όσα έγιναν πριν, κατά τη διάρκεια και μετά από τον αγώνα, όπως και τις αντιδράσεις του κόσμου, ο οποίος έδωσε για ακόμη μία φορά δυναμικό παρών στο ΟΑΚΑ.


Με ραντεβού και μέτρα το άνοιγμα της αγοράς | Your News\nΤην Παρασκευή οι τελικές εισηγήσεις των ειδικών\nΑνάσα παίρνει το λιανεμπόριο με το άνοιγμα της αγοράς τη Δευτέρα 18 Ιανουαρίου, αλλά με ραντεβού και αυστηρούς περιορισμούς. Οι λοιμωξιολόγοι προειδοποιούν για ένα τρίτο κύμα πανδημίας, που θα μοιάζει με τσουνάμι, αν δεν εφαρμοστούν με θρησκευτική ευλάβεια οι κανόνες.\nΤα μάτια όλων είναι στραμμένα στις αποφάσεις των ειδικών για την αγορά. Ο κεντρικός τομέας Αθήνας είναι επιδημιολογικά στο «πορτοκαλί», άλλα πλησιάζει στο «κόκκινο» προειδοποίησε ο καθηγητής Λοιμωξιολογίας και μέλος της επιτροπής ειδικών του υπουργείου Υγείας Νίκος Σύψας, αφήνοντας ανοιχτό το ενδεχόμενο μέτρων. Ξεκαθάρισε δε ότι είτε θα ανοίξει το λιανεμπόριο είτε οι υπόλοιπες βαθμίδες εκπαίδευσης, αλλά όχι και τα δύο μαζί.\nΜεγάλο πρόβλημα ο κεντρικός τομέας της Αθήνας\n«Μεγάλο πρόβλημα αποτελεί ο κεντρικός τομέας Αθήνας, με μεγάλο αριθμό ενεργών κρουσμάτων, 800 περίπου, μεγάλη αυξητική τάση και η κάλυψη των ΜΕΘ υπερβαίνει το 60% αυτό είναι το μεγάλο μας άγχος. Αν δούμε ότι η κάλυψη των ΜΕΘ φτάσει το 80% στην περιοχή Αττικής, κυρίως στην περιοχή του κεντρικού τομέα, τότε θα παρέμβει η επιτροπή» ανέφερε χαρακτηριστικά ο κ. Σύψας.\nΌπως επισήμανε, «υπάρχει πιθανότητα να επηρεάσει το άνοιγμα του λιανεμπορίου τη σχολική δραστηριότητα. Γνωρίζουμε ότι η κίνηση της επιδημίας στα σχολεία επηρεάζεται άμεσα από την κίνηση εκτός σχολείου. Όλα είναι αλληλένδετα. Κανένας δεν είναι σε γυάλα ή φούσκα. Με το άνοιγμα των δραστηριοτήτων θα έχουμε επιδείνωση της επιδημίας, είναι σαφές αυτό (…) το ζήτημα να είναι σε ανεκτό επίπεδο».\nThe post Με ραντεβού και μέτρα το άνοιγμα της αγοράς appeared first on Fimotro.\n← Λεμεσού Αθανάσιος: Χαρισματούχοι σύγχρονοι Γέροντες\nΟ άνθρωπος δεν είχε τίποτα, κόλλησε κορονοϊό κι έφυγε σε ένα μήνα →\n2 Ιανουαρίου 2020 YourNews\t0


Οι αγορές ενόψει του 4ου τριμήνου. | HellasFin\nΟι αγορές ενόψει του 4ου τριμήνου.\nΜε το κλείσιμο του 9μήνου και τον S&P 500 να έχει διαδράμει 15,92% εντός του έτους, παρά την κατά 4,62% υποχώρησή του εντός του Σεπτεμβρίου, καιρός να κάνουμε ένα σχολιαστικό διάλειμμα προσπαθώντας να διαβλέψουμε τι θα μπορούσε να προκύψει το επόμενο διάστημα.\nΑπό τις αρχές Σεπτεμβρίου οι παγκόσμιες αγορές αντιμετωπίζουν κύματα ανησυχίας κυρίως βραχυπρόθεσμης υφής, με δεδομένες όμως τις ευνοϊκές μακροπρόθεσμες οικονομικές προβλέψεις. Η παγκόσμια οικονομική ανάπτυξη σύμφωνα με το ΔΝΤ, αναμένεται να ανέλθει στο 6% το 2021 και 4,9% το 2022. Πρέπει οπωσδήποτε να συνειδητοποιήσουμε ότι από το 1973 ποτέ δεν είδαμε 2 συνεχόμενες χρονιές με ανάπτυξη μεγαλύτερη από το 4% και εφόσον επαληθευτούν οι προβλέψεις θα πρέπει αναμφισβήτητα να μιλάμε για οικονομική άνθηση.\nΣε ένα περιβάλλον οικονομικής ευφορίας είναι αναμενόμενο οι αποδόσεις των αγορών να είναι πάνω από τον μέσο όρο. Σε ένα τέτοιο ευνοϊκό οικονομικό περιβάλλον, οι μεγάλες κεντρικές τράπεζες ήδη προσανατολίζονται στον περιορισμό των ασκούμενων διεγερτικών νομισματικών πολιτικών τους.\nΤι επικρατεί όμως στον βραχυπρόθεσμο ορίζοντα; Πολλοί οικονομολόγοι έχουν αναθεωρήσει επι τα χείρω τις εκτιμήσεις του για την ανάπτυξη του δεύτερου μισού του τρέχοντος έτους. Εκτός αυτού έχει δοθεί ιδιαίτερη βαρύτητα στα φαινόμενα των δυσκολιών της εφοδιαστικής αλυσίδας που αφορούν κυρίως την παραγωγή αγαθών, την έξαρση των τιμών πετρελαίου και φυσικού αερίου, την ενδεχόμενη συνέχιση της αύξησης του κόστους εργασίας με τον αντίκτυπο του στην εταιρική κερδοφορία και τις ανησυχίες για την προοπτική της οικονομικής ανάπτυξης στην Κίνα.\nΟι ανησυχίες αυτές αποτυπώθηκαν στην τιμές των μετοχών και ομολόγων. Η απόδοση του κρατικού 10ετούς αμερικανικού ομολόγου κλιμακώθηκε στο 1,53% από 1,3% στις αρχές Σεπτεμβρίου. Ο S&P υπέστη μία διολίσθηση 4,62%. Οπωσδήποτε κάτω από την επιφάνεια παρατηρήθηκαν αξιόλογες μεταβολές, όπως η κυκλική μεταλλαγή μεταξύ μετοχικών κλάδων ή ακόμη και μεμονωμένες διορθώσεις μετοχικών τίτλων.\nΠαρά τον δημοσιογραφικό θόρυβο που κυριαρχεί, θα θέλαμε να τονίσουμε ότι η μέχρι τώρα υποχώρηση του S&P 500 από τα υψηλά συνιστά μια από τις μικρότερες ιστορικά διορθώσεις εντός του έτους. Από το 1971 η μέση τιμή ενδοετήσιων διορθώσεων ανέρχεται στο 10,8%. Εντός του 2021 η μέγιστη ετήσια διακύμανση του S&P 500, ανήλθε στο 5,06% και αποτελεί την 3η μικρότερη από το 1971.\nΘεωρούμε υπερβολική όλη την αρνητική ειδησεογραφία περί των υψηλών αποτιμήσεων, περι του ανέλπιστα επίμονου πληθωρισμού, περί της πρόωρης αύξησης των επιτοκίων εκ μέρους της FED, της εξασθενούμενης οικονομικής ανάκαμψης, του ροκανίσματος της εταιρικής κερδοφορίας και της επι τα χείρω αναθεώρησής της, του περιορισμού της παγκόσμιας ρευστότητας και της υποχώρησης της καταναλωτικής εμπιστοσύνης.\nΟι αγορές τελικά θα προσαρμοστούν στα θετικά μακροοικονομικά δεδομένα και για κάποιες λίγες ημέρες ακόμη, θα παρέχουν μοναδικές ευκαιρίες για τοποθετήσεις, δεδομένου ότι στατιστικά από άποψη αποδόσεων, εισερχόμαστε στο περισσότερο προσοδοφόρο 4μηνο του έτους.\nΉπια μείωση στο 7,5% από το 7,6% του προηγούμενου μήνα, κατέγραψε το ποσοστό της ανεργίας τον Αύγουστο. Το ποσοστό ανταποκρίνεται σε 12,162 εκτ. ανέργους στην Ευρωζώνη εκ των οποίων 2,317 είναι νέοι κάτω των 25 ετών.\nΠαρά το αμετάβλητο του ποσοστού ανεργίας της χώρας στο 5,5 %, η αγορά εργασίας τον Σεπτέμβριο παρουσίασε σημάδια ενίσχυσης αυξάνοντας κατά 30 χιλ. την απασχόληση.\nΣε επίπεδα Δεκεμβρίου 1993 κλιμακώθηκε ο πληθωρισμός Σεπτεμβρίου με την ένδειξη 4,1% από 3,9% τον προηγούμενο μήνα. Παρά το γεγονός ότι η είδηση κάνει πρωτοσέλιδα στην Γερμανία αλλά και στην υπόλοιπη Ευρώπη δεν παρατηρήθηκε καμμιά μεταβολή των τιμών σε μηνιαία βάση και η όλη εξέλιξη αποδίδεται στην χαμηλή συγκριτική βάση του προηγούμενου έτους.\nΠαρά τις δυσκολίες του εφοδιασμού συνεχίστηκε και τον Σεπτέμβριο η επέκταση της ελληνικής μεταποίησης. Ο ΡΜΙ κατέγραψε ήπια υποχώρηση στο 58,4 από 59,3. Χαρακτηριστικό της έρευνας ήταν η ισχυρή ζήτηση η οποία πριμοδοτεί την παραγωγή, η αδυναμία της παραγωγικής δυνατότητας οδηγεί τα βιβλία παραγγελιών σε ασφυξία και η αύξηση σε νέα υψηλά του κόστους εισροών, το μεγαλύτερο μέρος του οποίου μετακυλίεται στις τελικές τιμές χρέωσης.\nΣτις 362.000, ανήλθε ο αριθμός των αρχικών αιτήσεων ανεργίας (initial jobless claims) από 351.000 την προηγούμενη εβδομάδα.\nΟ κρίσιμος για την διαμόρφωση της νομισματικής πολιτικής της FED δείκτης του πληθωρισμού (δομικός δείκτης προσωπικών καταναλωτικών δαπανών PCE Core), διαμορφώθηκε τον Αύγουστο στο 3,622% από 3,60% τον Ιούλιο και 3,58% τον Ιούνιο και με διακριτή πλέον μια επιβράδυνση του ρυθμού μεταβολής.\nΣύμφωνα με το Γραφείο Οικονομικής Ανάλυσης σε μηνιαία βάση το προσωπικό εισόδημα των Αμερικανών αυξήθηκε τον Αύγουστο 0,2% και οι προσωπικές καταναλωτικές δαπάνες κατά 0,4%. Στην αύξηση του προσωπικού εισοδήματος αποτυπώνονται κυρίως οι κρατικές κοινωνικές ενισχύσεις.\nΚατά τον δείκτη ISM, το επιχειρηματικό φρόνημα παρέμεινε και τον Σεπτέμβριο υψηλό σκαρφαλώνοντας στο 61,1 από 59,9 τον προηγούμενο μήνα. Ο υποδείκτης των νέων παραγγελιών συνεχίζει να εντυπωσιάζει, ενώ οι εξαγωγές υποδεικνύουν μία εξασθένιση της διεθνούς ζήτησης. Οι ανησυχίες των παραγωγών συνεχίζουν να επικεντρώνονται στο κλιμακούμενο κόστος εισροών, τον καθυστερημένο χρόνο παράδοσης των παραγγελιών, τις ελλείψεις πρώτων υλών και εργατικού προσωπικού,. Η ανισορροπία ζήτησης και προσφοράς συνεχίζει να ταλανίζει την μεταποίηση σχεδόν εν συνόλω.\nΣτο επίπεδο του 4ου τριμήνου του 2018 σκαρφάλωσε ο δείκτης επιχειρηματικής εμπιστοσύνης Tankan με την ένδειξη 18. Η αισιοδοξία αποδίδεται στην ευρωστία των παραγωγικών κλάδων οι οποίοι αντιμετωπίζουν ισχυρή εξωτερική ζήτηση για εργαλειομηχανές και τα χαμηλότερα επίπεδα αποθεμάτων στις αποθήκες από το 1989.\nΠαρά την αύξηση σε ετήσια βάση της βιομηχανικής παραγωγής κατά 9,6%, η εξέλιξη ήταν ηπιότερη του αναμενόμενου με χαρακτηριστικά την αύξηση των αποθεμάτων και την μείωση των εξαγωγών. Η συνολική εικόνα συνηγορεί για μειωμένους ρυθμούς αύξησης του ΑΕΠ στην διάρκεια του 3ου τριμήνου.\nΤο ΡΜΙ μεταποίησης NBS του Σεπτεμβρίου, υποχώρησε για πρώτη φορά μετά τον Φεβρουάριο του 2020 σε έδαφος συστολής με την ένδειξη 49,6 από 50,1 τον προηγούμενο μήνα. Η εξέλιξη αποδίδεται στην ενεργειακή ανεπάρκεια και στις περικοπές της παραγωγής. Ο αντίστοιχος δείκτης των υπηρεσιών ενισχύθηκε λόγω των διακοπών και του ελέγχου της μετάλλαξης Δέλτα. Γενικότερα όλοι οι υποδείκτες της έρευνας παρουσιάζουν εξασθένηση και οπωσδήποτε θα πρέπει να αναμένεται προσεχώς δημοσιονομική και νομισματική στήριξη της οικονομίας.\nΣυμπεράσματα συνεδρίασης της Fed. Σύντομα ολοκληρώνεται το πρόγραμμα αγοράς ομολόγων. Ταχύτερη αύξηση επιτοκίων.\nΕλλάδα. Αναβάθμιση αξιόχρεου σε ΒΒ. Επιβεβαίωση της δυναμικής προς την επενδύσιμη κατηγορία.\nΕλλάδα, ΑΕΠ β’ τριμήνου. Δυνητική αντιστροφή πτωτικής τάσης.


ΑΥΤΌ ΤΟ ΠΛΑΣΤΙΚΌ ΑΠΟΤΕΛΕΊΤΑΙ ΑΠΌ ΚΟΧΎΛΙΑ ΓΑΡΊΔΑΣ - ΕΠΙΣΤΉΜΗ - 2021\nΑυτό το πλαστικό αποτελείται από κοχύλια γαρίδας\nΔεν υπάρχει λόγος να μην μπορούμε να αντικαταστήσουμε το πλαστικό με κάτι βιοδιασπώμενο. Εδώ είναι μια επιλογή: ένα υλικό που ονομάζεται shrilk. Είναι κατασκευασμένο από μια χημική ουσία στα κοχύλια γαρίδας που ονομάζεται χιτοζάνη, μια εκδοχή της χιτίνης - το δεύτερο πιο άφθονο οργανικό υλικό στον πλανήτη, που βρίσκεται στα μυκητιακά κύτταρα, στα εξωσκληρωτά των εντόμων και στα φτερά πεταλούδας.\nΟι ερευνητές του Ινστιτούτου Βιολογικών Εμπνευσμένων Μηχανικών του Χάρβαρντ δήλωσαν ότι το υλικό θα μπορούσε να κατασκευαστεί σχετικά εύκολα σε μαζικές ποσότητες και να χρησιμοποιηθεί για την κατασκευή μεγάλων τρισδιάστατων αντικειμένων. Το υλικό διασπάται μέσα σε λίγες εβδομάδες από την απόρριψη και παρέχει θρεπτικά συστατικά για τα φυτά, σύμφωνα με μια δήλωση.\nΗ χιτοζάνη μπορεί να ληφθεί από κοχύλια γαρίδας, τα οποία απορρίπτονται συνήθως, αλλά χρησιμοποιούνται επίσης για την παρασκευή μακιγιάζ και λιπασμάτων. Ευτυχώς, τα άτομα με αλλεργίες με οστρακοειδή δεν φαίνεται να αντιδρούν στην χιτοζάνη, σύμφωνα με μελέτη επίδεσμων με επικάλυψη χιτοζάνης.\nΠλαστικό από τραπέζια; Με υπολογίζεις. Και κάποιος λέει εκείνο τον τύπο στο The Graduate . Η τεχνολογία συζητείται περαιτέρω σε μια μελέτη στο περιοδικό _Macromolecular Materials & Engineering. _\nBodyByDarwincom : Αυτό το πλαστικό αποτελείται από κοχύλια γαρίδας © 2019. All Rights Reserved.


Angel or Evil?: December 2012\nΘυμάμαι όταν ήμουν μικρό κοριτσάκι ακόμα που διάβαζα το παραμύθι της Χιονάτης με τους 7 νάνους και εξαιτίας της εικονογράφησης που είχε φανταζόμουν την Χιονάτη να είναι μια πολύ γλυκιά κοπελίτσα εμφανισιακά όμορφη αν και όχι εκθαμβωτική, με λευκό φωτεινό δέρμα και μαύρα πιασμένα μαλλιά.\nΠροχθές λοιπόν είδα την ταινία Η Χιονάτη και ο Κυνηγός ( Snow White and the Huntsman) η οποία είναι κατά κάποιο τρόπο η κινηματογραφική μεταφορά του παραμυθιού.\nΔεν μπορώ να πω... μου άρεσε το στόρι έτσι όπως το διαμόρφωσαν, το σενάριο, τα σκηνικά, τα κοστούμια, όλο το πακέτο γενικά.\nΜου άρεσε πολύ η Charlize Theron η οποία έπαιζε την κακιά μητριά που ήταν μάγισσα.\nΜου άρεσε επίσης και ο Chris Hemsworth που έπαιζε τον ρόλο του κυνηγού του οποίου την Αυστραλέζικη προφορά βρήκα εξαιρετικά χαριτωμένη!\nAυτή όμως που δεν μου πάει κάτω ήταν η Χιονάτη την οποία υποδυόταν η Kristen Stewart (Αυτή ντε, η πρωταγωνίστρια των Twilight - βρικολάκων!). Πραγματικά δεν μπόρεσα να καταλάβω αν η ερμηνεία της ήταν πειστική! Δεν μπορούσε να με πείσει η φάτσα της και το όλο στήσιμο της! Και παρόλο που η ταινία ήταν μέσα στην φαντασία και απίστευτα συμβάντα συνέβαιναν (είπαμε, για παραμύθι πρόκειται), το γεγονός ότι υπήρξε μια στιγμή όπου ο καθρέφτης στην ερώτηση ποια είναι η πιο όμορφη στον κόσμο υποδεικνύει το μπάζο έναντι της Θερόν, ΕΕΕΕ!!! Αυτό πια ξεπερνούσε κάθε όριο φαντασίας!!!!!!!!!!\nPosted by Debby at Tuesday, December 18, 2012 4 comments:\nΜια από τις χρήσεις αυτού laptop που πατάω τώρα τα πλήκτρα, εκτός από το να ασχολούμαι με τους Μικρούς Μεγάλους, να κάνω καμιά δουλίτσα, να γράφω τα δικά μου και να τριγυρνώ στο διαδίκτυο δεξιά και αριστερά είναι να το χρησιμοποιώ ως μέσo ψυχαγωγίας. Όταν λοιπόν είμαι μακριά από το σπιτάκι μου και την ρουτίνα του (και αυτό συμβαίνει συχνά πυκνά) το φορτώνω ταινίες και τηλεοπτικές σειρές, το παίρνω μαζί απέναντι μου στον καναπέ ή το κρεβάτι και λιώνω... Όλα αυτά βέβαια αφού πάνε για ύπνο τα μικρά! Αν αρχίσω νωρίτερα έχω το πλεονέκτημα να πατήσω το space να σταματήσω αυτό που βλέπω ακαριαία και να το επανεκκινήσω όποτε εγώ θελήσω πάλι (ελπίζω σύντομα για να μην χρειαστεί να γυρίσω πιο πίσω στην σκηνή για να θυμηθώ που είχα μείνει).\nΣε ένα τέτοιο λοιπόν ταξιδάκι το λαπτοπάκι μου τα έπαιξε. Πρώτη η μπαταρία και μετά το τροφοδοτικό. Για να μην τα πολυλογώ, το θέμα ακόμα δεν λύθηκε και υποψιάζομαι ότι κάτι πιο σοβαρό του συμβαίνει. Ο χρόνος θα δείξει.\nΣε μια τέτοια λοιπόν περίπτωση όντας μακριά από το σπίτι μου και την τεχνολογία επιπλέον, τι μπορούσα να κάνω τις ατέλειωτες βραδυνές ώρες που τα μικρά κοιμούνται στο δίπλα δωμάτιο? Ένιωσα τέτοια απελπισία που έκανα κάτι που δεν είχα ξανακάνει ποτέ πριν στην ζωή μου! Αγόρασα βιβλίο από σούπερ μάρκετ! Μαζί λοιπόν με τα γιαούρτια και τα αφροντούς έριξα μέσα στο καλάθι μου και ένα βιβλίο από αυτά που βρίσκονταν στο σταντ λίγο πιο κει από τα ταμεία. Πάντα απορούσα ποιος μπορεί να αγοράζει βιβλία από την λιγοστή και αμφιβόλου ποιότητος γκάμα των σούπερ μάρκετ αντί να επισκεφθεί ένα βιβλιοπωλείο ή όταν μπορεί να τα παραγγείλει και να έρθουν στην πόρτα του. Κάπως έτσι μου λύθηκε η απορία.\nΕυτυχώς για μένα, αυτή η πρώτη φορά στέφθηκε με επιτυχία, γιατί το βιβλίο που άρπαξα εκείνη την φορά ήταν το "Εγώ ο Ζάχος Ζαχαρής" της Λένας Διβάνη. Οι λόγοι που με έκαναν να διαλέξω αυτό το βιβλίο ανάμεσα από τα άλλα (που ούτε θυμάμαι ποια ήταν) ήταν δύο. Πρώτο ότι είχα ακουστά την συγγραφέα. Είχα διαβάσει ότι επρόκειτο για αξιόλογη συγγραφέα και είχα κατά νου να θυμηθώ στην επόμενη αγορά βιβλίων που θα έκανα να αγόραζα κάτι δικό της για να διαπιστώσω του λόγου το αληθές. Και δεύτερος λόγος το γεγονός ότι είμαι γατόφιλη και εσαεί γατοθαυμάστρια παρόλο που στην μετά παιδιών εποχή οι σχέσεις μου με τις γάτες έχουν αισθητά αραιώσει.\nΈμεινα κατενθουσιασμένη. Τόσο που δεν θυμάμαι πότε ήταν η τελευταία φορά που ένα βιβλίο μπόρεσε να με συνεπάρει και να με συγκινήσει τόσο πολύ. Ήταν απίστευτο πόσο λίγες προσδοκίες είχα από αυτό το βιβλίο όταν το αγόραζα (να έφταιγε άραγε το σούπερ μάρκετ?) και πόσο πολύ γέμισε το είναι μου με έντονα συναισθήματα και συγκίνηση! Τόσο πολύ που το τέλος του με έκανε να δακρύσω εξαιτίας της υπερχειλίζων τρυφερότητας που ανέδυε. Ένα βιβλίο που καθ όλη την διάρκεια που το διάβαζα με έκανε να χαμογελώ με το έξυπνο χιούμορ του. Δεν πρέπει να υπάρχει άλλο βιβλίο που να περιγράφει με τόσο ιλαρό τρόπο το πως μπορεί να βλέπει μια γάτα την συγκατοίκηση με έναν άνθρωπο! Ειδικά οι γατόφιλοι δεν πρέπει να χάσουν την ευκαιρία να το διαβάσουν. Ακόμα και Η ΓΑΤΑ ΜΕΣΑ ΜΑΣ του διάσημου γατόφιλου Μπάροουζ δεν μου έκανε τέτοια εντύπωση. Άλλο πράγμα εκείνο βέβαια αλλά μου ήρθε στο νου και το αναφέρω. Εν τω μεταξύ μέσα το βιβλίο είναι γεμάτο γατοαποφθέγματα Μ.Ι.Α.Ο. (Μάθημα Ισχύον Αποδεδειγμένα και Οπωσδήποτε) του γατούλη Ζάχου μερικά από τα οποία μεταφέρω παρακάτω.\nΜΙΑΟ Νο 4567 Μην πείθεστε από την κλάψα φίλτατοι. Δεν υπάρχουν δυνατότεροι απ' αυτούς που παριστάνουν τους αδύναμους.\nΜΙΑΟ Νο 679 Αγαπητέ Μωάμεθ μην αυταπατάσαι. Το βουνό δεν το κουνάει ρούπι. αν επιθυμείς θέα αφ' υψηλού ανέβα.\nΜΙΑΟ Νο 980 Δραστική η ιδεολογία, φίλτατοι, αλλά η πραγματικότης δραστικοτέρα.\nΜΙΑΟ Νο 562 Οι εχθροί σε κρατάνε σε φόρμα\nΜΙΑΟ Νο 777 Δεν πρέπει να αφήνεις καμιά ευκαιρία για χάδι να πάει χαμένη.\nΜαθαίνεις μόνο κάτι που κατά βάθος ξέρεις ήδη.\nΜετά από αυτό ξαμολήθηκα στο κοντινότερο βιβλιοπωλείο και αναζήτησα και άλλα βιβλία της. Πήρα το Οι γυναίκες της ζωής της και το Ψέμματα η αλήθεια είναι και τα δύο εξαιρετικά. Και τα δύο τα χαρακτηρίζει η πρωτοτυπία στο τρόπο που παρουσιάζεται η ιστορία. Το πρώτο, που είναι μυθιστόρημα, αφορά την ιστορία μιας γυναίκας όπου μόνο το πρώτο μέρος μοιάζει να γράφτηκε από την ίδια. προχωρώντας χρονικά η ιστορία περιγράφεται κάθε φορά από την ματιά ενός από τα πρόσωπα που πλαισιώνουν την ζωή της πρωταγωνίστριας του βιβλίου. Όλα γυναίκες. Το δεύτερο πάλι, το οποίο είναι διηγήματα των οποίων οι πρωταγωνιστές του ενός πλέκονται με τους χαρακτήρες κομπάρσους του άλλου, αποκτούν ακόμα μεγαλύτερο ενδιαφέρον όταν δίνετε η ευκαιρία να μάθουμε την πραγματική πηγή έμπνευσης πίσω από αυτά!\nΔεν γινόταν να μην γράψω για αυτό το τόσο αξιόλογο βιβλίο όταν έκατσα και έγραψα για το προηγούμενο που ήταν μια απίστευτη πατάτα!\nPosted by Debby at Tuesday, December 04, 2012 2 comments:


Ο Μητροπολίτης Κορέας σήμερα στην Πάτρα - ΗΜΕΡΗΣΙΟΣ\nHome / Unlabelled / Ο Μητροπολίτης Κορέας σήμερα στην Πάτρα\nΟ Μητροπολίτης Κορέας σήμερα στην Πάτρα\nΜιχαήλ Απ. Ζαφείρης 11:31:00 π.μ.\nΣήμερα Τετάρτη 17 Ιουνίου με την ευλογία του Σεβασμιωτάτου Μητροπολίτου Πατρών κ. Χρυσοστόμου θα έρθει στην Πάτρα, από την μακρινή Άπω Ανατολή, ο Σεβασμιώτατος Μητροπολίτης Κορέας και Υπέρτιμος Έξαρχος Ιαπωνίας κ. Αμβρόσιος.\nΟ κ. Αμβρόσιος θα μιλήσει στις 19.30 το απόγευμα στην νέα αίθουσα εκδηλώσεων και ομιλιών του Συλλόγου Ορθοδόξου Ιεραποστολής «Ο Πρωτόκλητος», στην οδό Μιαούλη 68, με θέμα «Η Ορθόδοξη Μαρτυρία μπροστά στις νέες προκλήσεις».\nΠροηγουμένως θα τελεστεί Αγιασμός για την έναρξη λειτουργίας της νέας αίθουσας εκδηλώσεων, που βρίσκεται παραπλεύρως του νεοανεγειρόμενου ναού του συλλόγου που είναι αφιερωμένος στον Απόστολο Ανδρέα.\nΜετά την ομιλία θα προβληθεί DVD για την δράση και την ζωή της Ορθόδοξης Εκκλησίας στην «Χώρα της Πρωϊνής Γαλήνης».\nΤην εκδήλωση θα επισφραγίσει με ομιλία του o Σεβασμιώτατος Μητροπολίτης Πατρών κ.κ. Χρυσόστομος και θα την πλαισιώσει βυζαντινός χορός του Πρωτοψάλτη Αριστείδη Μπουχάγιερ.\nΟ Μητροπολίτης Κορέας σήμερα στην Πάτρα Reviewed by Μιχαήλ Απ. Ζαφείρης on 11:31:00 π.μ. Rating: 5


ΣΟΔΕΙΑ: Ιστορίες εφηβικής αφύπνισης στο έργο του Γιώργου Διαλεγμένου, [Bella Venezia]\n[ΤΕΥΧΟΣ 16 / ΘΕΑΤΡΟ] Του Κορνήλιου Ρουσάκη\nFelice Casorati - Girl on the red carpet \nΣτο Bella Venezia ο Γιώργος Διαλεγμένος επιχειρεί να φωτίσει ένα θέμα-ταμπού της ελληνικής κοινωνίας, το ξύπνημα της γυναικείας σεξουαλικότητας. Η υπόθεση του έργου διαδραματίζεται σε δύο χρονικά επίπεδα: στο τώρα και στις αρχές του 20ού αιώνα. Σήμερα, λοιπόν, μια γριά οικονόμος διαβάζει μανιωδώς ένα μυθιστόρημα. Η ταύτισή της με τους ήρωες είναι τόσο έντονη, ώστε αρχίζει να βλέπει την ιστορία τους να ζωντανεύει μπροστά της. Και τότε το δεύτερο επίπεδο μπλέκεται με το πρώτο. Ήρωες του βιβλίου είναι μια νεαρή κοπέλα, η Βενετία, που τρέφει ερωτικά συναισθήματα για τον πατριό της.\nΗ σχέση της, επιπλέον, με τη μητέρα της είναι τόσο τραυματική, που η Βενετία θα ενηλικιωθεί μέσα σε ένα εξαιρετικά δύσκολο περιβάλλον.\nΣτο έργο, η δεκαοκτάχρονη Βενετία αποτελεί τη μια πλευρά ενός τριγώνου που δημιουργείται ανάμεσα στη μητέρα της, στον πατριό της και σ’ αυτήν. Είναι η βάση που με τις εκρήξεις, τις απόψεις και τις αντιδράσεις της, ανατρέπει τις ισορροπίες του σχήματος. Το έργο ξεκινάει με μια ρεαλιστική βάση, με τη δημιουργία αυτού του ιψενικού τριγώνου και σταδιακά αποδεσμεύεται από τον ρεαλισμό. Η Βενετία είναι σε μια φάση μεταιχμιακή. Κινείται ανάμεσα στην παιδικότητα και στον δρόμο της ενηλικίωσης. Το κορίτσι αναζητά μια ενίσχυση για να ανοίξει τα φτερά του. Η ενίσχυση αυτή δεν έρχεται ούτε από τη μητέρα της ούτε από τον πατριό της. Η Βενετία είναι ένα χαρισματικό κορίτσι που επιχειρεί να λύσει τα μυστήρια της ζωής. Θέλει να έχει μια αυθεντική σχέση με το συναίσθημα και το ένστικτό της. Χτυπάει τα κοινωνικά μοντέλα που αναπαράγουν τη δυστυχία των ανθρώπων. Αρνείται να ακολουθήσει την προδιαγραμμένη κοινωνικά πορεία της γυναίκας που από τη μέρα της γέννησης της, πρέπει να πορευτεί σύμφωνα μ’ έναν τυποποιημένο κώδικα συμπεριφοράς, κοινό για όλες τις γυναίκες. Λειτουργεί σαν ένας πολιορκητικός κριός που θέλει να σπάσει όλες τις νόρμες και τα κλισέ, που υψώνει μπροστά της σαν τείχος η μητέρα της, η Ερασμία. Η ορμή της δίνει στην προσπάθεια της έναν τόνο ορμητικό που καταλήγει στον εκτροχιασμό.\nΑπό τις πρώτες στιγμές του έργου η Ερασμία, μ’ έναν καταιγιστικό ρυθμό, απαριθμεί τις υποχρεώσεις μιας γυναίκας των αρχών του 20ου αιώνα, απόψεις που σε μεγάλο ποσοστό συνεχίζουν να ισχύουν ακόμη. Ο προορισμός της γυναίκας είναι καθορισμένος: να δημιουργήσει οικογένεια, να μαγειρεύει για το σύζυγο της, να καταπιέσει κάθε δική της ευχαρίστηση. Η αντίδραση της Βενετίας δημιουργεί την πρώτη σύγκρουση ανάμεσα στις δύο γυναίκες.\nΟ Διαλεγμένος μας εισάγει πολύ σύντομα στο περιβάλλον που ζει αυτό το κορίτσι, θέτει το πλαίσιο. Είναι ένα περιβάλλον καταπιεστικό, δογματικό που προσπαθεί να περιορίσει την οποιαδήποτε προσπάθεια χάραξης μιας διαφορετικής διαδρομής. Είναι ένα κλινικό περιβάλλον, ένα ψυχιατρείο κρυμμένο κάτω από το μανδύα μιας οικογένειας.\nΗ Βενετία είναι ένα κορίτσι που διαφέρει από τα υπόλοιπα κορίτσια της ηλικίας της και της εποχής. Είναι κοντοκουρεμένη, φοράει στολή ναυτικού. Είναι δυναμική κι ελεύθερη. Η συμπεριφορά της αυτή αρκεί για να της απομονώσει, να της προσδώσει το χαρακτηρισμό του ατόμου με αποκλίνουσα συμπεριφορά. Το μοναδικό, το ανατρεπτικό, αυτό που έρχεται με ορμή να δηλώσει τη διαφορετικότητά του, αντιμετωπίζεται από τους άλλους σαν αφύσικο, μια ψυχοπαθολογική συμπεριφορά που πρέπει να περιοριστεί. Το διαφορετικό τρομάζει, ανατρέπει τα κεκτημένα μας και γι’ αυτό πρέπει να ξεριζωθεί. Η Βενετία ανήκει σ’ αυτή την κατηγορία. Αντιμετωπίζεται σαν απειλή από την ίδια της, την μητέρα και γι’ αυτό πρέπει να οδηγηθεί σε «καταστολή». Είναι απειλή για την Ερασμία, αφού βλέπει την ιδιαίτερη συμπάθεια που τρέφει γι’ αυτήν ο σύζυγος της, ο Νέστορας. Η ζωή της κινδυνεύει να τιναχτεί στον αέρα.\nΗ Βενετία είναι ένα αιρετικό μυαλό που ξεκινάει ένα ταξίδι, μια διαδρομή που έχει σαν κατάληξη την σεξουαλική της ολοκλήρωση, την ρήξη με το εφηβικό, καταπιεστικό παρελθόν. Η διαδρομή αυτή είναι γεμάτη από σκοπέλους, εμπόδια που πρέπει να υπερπηδήσει μέσα σ’ ένα περιβάλλον που την υποβάλλει σε ψυχολογικές δοκιμασίες. Ερωτεύεται τον πατριό της και με οδηγό τις φαντασιώσεις της και την ελεύθερη βούληση της καταφέρνει να φτάσει στο δικό της προορισμό. Στο τέλος της διαδρομής η Βενετία γίνεται εκδικητική κι ασκεί εξουσία πάνω στο Νέστορα. Έχει ξεφύγει από το αρχικό πεδίο της αθωότητας. Η παραδοχή του Νέστορα πως την χρησιμοποίησε την οδηγεί σ’ ένα ιδιόμορφο παιχνίδι, που έχει σαν στόχο να τον ταπεινώσει. Η τελευταία φράση της είναι δηλωτική της κατάστασης στην οποία έχει περιέλθει. Είναι αντιμέτωπη με μια γνώση πικρή κι απογοητευτική, όταν λέει στον Νέστορα πως κλαίει γιατί αυτός πίστευε πως ήταν κάτι ξεχωριστό. Αυτό το σημείο σηματοδοτεί το κλείσιμο του κύκλου.\nΤο παιχνίδι στο φινάλε, —σε επίπεδο συμβολισμών— αποτυπώνει μια διάσταση εκείνων των ανθρώπινων σχέσεων που μπορούν να σταθούν μόνο μέσα σε παιχνίδια εξουσίας. Η Βενετία ταπεινώνει τον Νέστορα, τον βάζει να κάνει τον σκύλο. Ο ίδιος δέχεται, επειδή πιστεύει πως θα επανακάμψει το μοντέλο αυτής της σχέσης. Η Βενετία τον ευνουχίζει, καταργεί τελείως κάθε ανθρώπινη διάσταση αυτής της σχέσης. Αλλάζει τις ισορροπίες, παίρνει τα ηνία. Το φινάλε συνδυάζεται με τη σκηνή του οργασμού της Βενετίας. Είναι προδομένη, ηττημένη και ταυτόχρονα νικήτρια. Εκφράζει δυναμικά τη σεξουαλικότητα και τη μοναξιά της.\nΕτικέτες ΘΕΑΤΡΟ, Κορνήλιος Ρουσάκης, της Έντυπης Έκδοσης, τχ.16 Τόπος: Spetses, Greece Θεσσαλονίκη, Ελλάδα


Μερικά Προβληματάκια !!! - Δίσκοι - Aquazone Portal\nΜερικά Προβληματάκια !!!\nBy Νίκος_Κρικ, April 6, 2008 in Δίσκοι\nΓεια σας παίδες. Έχω ένα «πρόβλημα» με το ενυδρείο μου. Το ενυδρείο δουλεύει με το νέο του setup σχεδόν 2 μήνες. Τα προβλήματα που έχουν παρουσιαστή είναι τα παρακάτω:\n1.\tΏρες ώρες έχω καφέ άλγη. Έχω τον μαγνήτη και φεύγει εύκολα. Έχω διαβάσει την προκαλεί την καφέ άλγη από τα topic του ΑΖ. Σε άλλα forum όμως γράφει άλλους λόγους. Πχ στο ΑΖ λέει για την ποσότητα της τροφής σε άλλα λέει για τις ώρες που είναι αναμμένη η λάμπα. Τι φταίει άραγε?\n2.\tΤο ενυδρείο μου είναι 180 οπότε αλλαγές νερού κάνω 60 λύτρα κάθε εβδομάδα. Οι μετρήσεις μου όμως είναι ph >7, gh=3 ,kh 2 με 1. Τα τεστ είναι τις Tetra. Αποτέλεσμα μερικά Cory να έχουν πεθάνει.\n3.\tΤι μπορώ να βάλω μέσα για να τρώει την άλγη και υπολείμματα τροφών. Έχω έναν Iriris τι άλλο μπορώ?\nΠεριμένω τις απαντήσεις σας και ειδικά από άτομα που είχαν στο παρελθόν τα ίδια προβλήματα και βρήκαν την λύση. Ευχαριστώ\nΣτα τζάμια του ενυδρείου εμφανίζετε μια «Άσπρη άλγη» κάτι σαν βρώμα ας το πούμε η οποία είναι στο εσωτερικό τζάμι του ενυδρείου\nΦιλε Νίκος_Κρικ τι ψαρια εχεις μεσα??\nΈχω διαβάσει την προκαλεί την καφέ άλγη από τα topic του ΑΖ. Σε άλλα forum όμως γράφει άλλους λόγους. Πχ στο ΑΖ λέει για την ποσότητα της τροφής σε άλλα λέει για τις ώρες που είναι αναμμένη η λάμπα. Τι φταίει άραγε?\nμπορείς να μας πεις τη διάβασες συγκεκριμένα στο ΑΖ και τη στα άλλα φόρουμ\n[ΑΖ]ΚΑΦΕ ΑΛΓΗ (Brown Algae)\nΣε αλλα forum ελεγε οτι η καφε αλγη ειναι απο πολυ τάισμα\nΚατά κύριο λόγο η καφέ άλγη εμφανίζεται πάντα σε συνδυασμό. Ελλιπείς φωτισμός και ανισορροπία θρεπτικών συστατικών, είτε από πολύ τροφή, είτε από πολύ λίπανση, είτε από ανεβασμένα νιτρικά.\nΑν έχεις όλα τα παραπάνω αλλά ο φωτισμός σου δεν είναι ελλιπείς τότε εμφανίζεται αντί της καφέ αλγης η πράσινη.\nΥπάρχει βέβαια και η περίπτωση στα σημεία που ο φωτισμός είναι έντονος να εμφανιστή η πράσινη άλγη και στα σημεία που είναι λιγότερος ο φωτισμός να υπάρχει καφέ άλγη, ή καφέ ανάμικτη με πράσινη.\nΆρα σωστά διάβασες ότι η κύρια αιτία είναι ο ελλιπείς φωτισμός και στα άλλα φορουμ αυτό που διάβασες αν το διάβασες έτσι τότε είναι ελλιπείς πληροφορία.\nΑυτά που σου λέω μπορείς να τα διαπιστώσεις και μόνος σου αν έχεις όρεξη με κάποιο απλό πείραμα.\nΒαλε σε ένα μικρό ενυδρείο πολύ φώς και ρίξε όσο τροφή θέλεις, είμαι σίγουρος ότι θα γεμίσεις αλγεις αλλά όχι καφέ.\nΥπάρχει περίπτωση να είναι επειδή καθάρισα και τα 2 τα φίλτρα και καθαρό νερό και όχι νερό ενυδρείου? Μήπως κάνει το ενυδρείο μου το κύκλο του γιατί είναι μόνο 2 μηνών με δίσκους?\nEdited April 6, 2008 by Νίκος_Κρικ\nΚαθαρισες τα φιλτρα σου με νερο βρύσης???\nκανε μετρησεις και πες μας τι δειχνουν nh3/nh4 ,no2\nεπισης ph 8 ειναι πολυ για δισκους\nΠριν βάλω μέσα τους πρώτους κατοίκους είπα να καθαρίσω τα φίλτρα γιατί το προηγούμενο setup ήταν για Malawi. Τα καθάρισα με νερό βρύσης και μετά έριξα και στο ενυδρείο και στα φίλτρα 2 χαπάκια bactozyn\nΣυγγνώμη αλλά έβαλα ανάποδα το σύμβολο. Το ph μου είναι χαμηλότερο από 7\nκατα την γνωμη μου κανε μετρησεις nh3/nh4 μηπως τα φιλτρα σου εχασαν βιολογια με το ξεπλυμα\nΤα κορυντορας σε μη στρωμενο καλα ενυδρειο και ειδικοτερα το υποστρωμα ειναι ρισκο για σενα και ταλαιπωρια μεγαλη για αυτα. Ειδικα τα παντα ειναι απο τα ποιο ευαισθητα που εγω ξερω.\nΟσο για τι αλλο γατοψαρο μπορειςνα βαλεις σου προτεινω 1-2 ανσιστρους sp3


Remastered version και για το Full Throttle - Ragequit.gr\nHome/LATEST NEWS/Remastered version και για το Full Throttle\nRemastered version και για το Full Throttle\nmanos426f December 5, 2015\nMετά το “Grim Fandango” και το “Day of The Tentacle”, ήρθε η σειρά του “Full Throttle” ν’ αποκτήσει remastered έκδοση. Κι αν εκείνη του πρώτου παιχνιδιού δεν ήταν ακριβώς αυτό που περιμέναμε και θα θέλαμε, ελπίζουμε αυτή του δεύτερου ν’ ανοίξει την όρεξή μας για τον ερχομό της σύγχρονης version του διάσημου “μηχανόβιου” adventure game.\nΤο πλέον ευχάριστο βέβαια είναι ότι το ένα μετά τ’ άλλο τα διάσημα παιχνίδια της Lucasarts αναβιώνουν, δίνοντας την ευκαιρία στους νέους gamers να έρθουν σ’ επαφή μαζί τους, βιώνοντας ένα πολύ σημαντικό κομμάτι της ιστορία του genre.\nΠρος το παρόν η remastered αυτή έκδοση έχει ανακοινωθεί μόνο για τα PS4 και PS Vita, αλλά κρίνουμε ότι, για μία ακόμη φορά, είναι απλά θέμα χρόνου η ανακοίνωση και της PC έκδοσης. Tim Schafer, πιστεύουμε κι ελπίζουμε να μη μας πικράνεις.\nΑπο το site της double fine\n“Full Throttle Remastered will be coming to PC & PlayStation platforms in 2017!”\nΠωπω, το πρώτο μου παιχνίδι όταν πήρα τον ΟΛΟΔΙΚΟ μου 486! Το DotT φαίνεται αρκετά ζουζουνιάρικο, οπότε αν κινηθεί στα ίδια μονοπάτια κι αυτό, θα περάσουμε καλά. 😀\nTrailer για το Sleeping Dogs: Definitive Edition\nReply To: Witcher 3 : The Wild Hunt 20 minutes ago by Savatar\nReply To: PC-Gaming News 58 minutes ago by Kara\nReply To: Unity 1 hour, 31 minutes ago by Στέφανος Κουτσούκος\nReply To: Stadia : Το νέο cloud streaming gaming project της Google 3 hours, 10 minutes ago by soad667\nReply To: Paradox WoD-Tender Unnanounced Project 5 hours, 20 minutes ago by Epitaph\nReply To: Rocket League 12 hours, 44 minutes ago by soad667\nReply To: Devil may cry 5 13 hours, 3 minutes ago by Παναγιώτης Μητράκης\nReply To: Τι παίζετε αυτό τον καιρό? 15 hours, 37 minutes ago by Captain Kal\nReply To: nVidia GPU – Το επίσημο νήμα συζήτησης. 16 hours, 9 minutes ago by SHREDDER\nReply To: Τι ακούτε αυτή τη στιγμή; 16 hours, 55 minutes ago by jimmy213


Περί ανέμων, υδάτων και σχολείου...: Έκρηξη ηφαιστείου στη Χιλή - Δείτε τις εντυπωσιακές φωτογραφίες\nΈκρηξη ηφαιστείου στη Χιλή - Δείτε τις εντυπωσιακές φωτογραφίες\nH έκρηξη του ηφαιστείου Καλπούκο στη Χιλή σκέπασε με ένα πυκνό στρώμα στάχτης τους δρόμους του Πουέρτο Βάρας και προκάλεσε την άμεση εκκένωση της πόλης. Φωτογράφοι και ρεπόρτερ έφτασαν στην περιοχή από κάθε γωνιά της γης για να καταγράψουν το φαινόμενο.\nParaskevi Lamprini M 27 Απριλίου 2015 - 12:58 π.μ.\nεντυπωσιακές!!! έχω την εντύπωση ότι δεν τα είπαμε!! ΧΡΙΣΤΟΣ ΑΝΕΣΤΗ!!! Πέτρο.. καλά να είσαι... !


Η απάντηση των Anonymous στο κλείσιμο του Megaupload.com\nHome » Uncategorized » Η απάντηση των Anonymous στο κλείσιμο του Megaupload.com\nPosted by ck • January 20, 2012 • Uncategorized • 4636Add Commenthttp%3A%2F%2Fwww.madfortech.com%2F2012%2F01%2F%25ce%25b7-%25ce%25b1%25cf%2580%25ce%25ac%25ce%25bd%25cf%2584%25ce%25b7%25cf%2583%25ce%25b7-%25cf%2584%25cf%2589%25ce%25bd-anonymous-%25cf%2583%25cf%2584%25ce%25bf-%25ce%25ba%25ce%25bb%25ce%25b5%25ce%25af%25cf%2583%25ce%25b9%25ce%25bc%25ce%25bf-%25cf%2584%25ce%25bf%25cf%2585-megaupload-com%2F%CE%97+%CE%B1%CF%80%CE%AC%CE%BD%CF%84%CE%B7%CF%83%CE%B7+%CF%84%CF%89%CE%BD+Anonymous+%CF%83%CF%84%CE%BF+%CE%BA%CE%BB%CE%B5%CE%AF%CF%83%CE%B9%CE%BC%CE%BF+%CF%84%CE%BF%CF%85+Megaupload.com2012-01-20+11%3A45%3A06ckhttp%3A%2F%2Fwww.madfortech.com%2F%3Fp%3D4636\nΤο κλείσιμο του megaupload.com ήταν κάτι που δεν το περιμέναμε, μιας και είναι (ήταν) ένα από τα δημοφιλέστερα sites για file sharing. Οι γνωστοί Anonymous όμως δεν έμειναν με σταυρωμένα τα χέρια απατώντας με DDos επιθέσεις σε διάφορα sites όπως αυτά διάφορων δισκογραφικών εταιρειών αλλά και οργανισμών δικαιωμάτων.\nΕίναι η μεγαλύτερη επίθεση που έχουν κάνει ποτέ , στην συνέχεια σας παραθέτω την δήλωση τους που δημοσιεύθηκε στο pastebin.\nTwitter – @AnonymousWiki\nΝα πω την αλήθεια περίμενα αντίδραση των Anonymous αλλά όχι σε τέτοια κλίμακα… μένει να δούμε την συνέχεια .


Ο Πρωθυπουργός της Βουλγαρίας ζήτησε να κλειστούν τα σύνορα | grreporter.info- Οι ειδήσεις από την Βουλγαρία - Πύλη πληροφόρησης και ψυχαγωγίας, Επικαιρότητα, Επιχειρήσεις, Αθλητισμός,\n24 Ιανουάριος 2016 / 14:01:32 GRReporter\nφωτογραφίες www.bnr.bg, www.trud.bg\nΗ Ευρωπαϊκή Ένωση έχει να λάβει μια μόνο απόφαση και αυτή είναι να κλείσει τα σύνορα. Με αυτόν τον τρόπο το βράδυ του Σαββάτου στο Βελίκο Τάρνοβο σχολίασε τη διεθνή κατάσταση ο πρωθυπουργός Μπόικο Μπορίσοφ.\n«Αυτή τη στιγμή 7 κράτη στην Ένωση χτίζουν φράχτες στα σύνορα. Πρέπει να κλειστούν τα σύνορα, όπως είναι στις ΗΠΑ και τις αραβικές χώρες», τόνισε ο Μπορίσοφ.\nΣύμφωνα με όσα είπε, πρέπει να επιτρέπεται η είσοδος μόνο των προσφύγων από τον πόλεμο, ενώ για τους οικονομικούς μετανάστες πρέπει να υπάρχουν άλλοι κανόνες, όπως είναι στις ΗΠΑ και τον Καναδά με τις πράσινες κάρτες. Ο Μπορίσοφ ανακοίνωσε πως πριν από μια μέρα η Δημοκρατία της Μακεδονίας έκλεισε τα σύνορά της με την Ελλάδα και έπρεπε επειγόντως να σταλούν συνοριοφύλακες και στρατιωτικοί.\n«Τις τελευταίες μέρες 30.000 μετανάστες μπήκαν στη Βαυαρία. Μίλησα με τον υπουργό Εξωτερικών της Βαυαρίας, αυτοί μαθαίνουν από μας...Πρέπει να κλειστούν τα σύνορα και οι υπηρεσίες ασφάλειας να τα φροντίσουν», δήλωσε κατηγορηματικά ο πρωθυπουργός.\nΣύμφωνα με τον Μπορίσοφ, η υπερβολική ανθρωπότητα και η ευγένεια στην ΕΕ δημιουργούν κίνδυνο για το βουλγαρικό πληθυσμό. «Αυτοί είναι άλλοι άνθρωποι, με άλλες παραδόσεις και συνήθειες. Μετακινούνται 40-50 άτομα σε συμπαγείς μάζες, μόνο άνδρες, υγιείς, νέοι, μέχρι 30 χρονών, προέρχονται από το Αφγανιστάν και γνωρίζουν μόνο τους Ταλιμπάν και τον πόλεμο. Όταν έρχονται στη Βουλγαρία ή τη Γερμανία και τη Σουηδία και βλέπουν τις όμορφες γυναίκες, ακολουθούν συγκρούσεις», είπε ο Μπορίσοφ.\nΟ πρωθυπουργός εξέφρασε την πεποίθησή του ότι η Ευρωπαϊκή Ένωση θα βρει μια λύση για το πρόβλημα των προσφύγων. «Η ΕΕ λειτουργεί πιο αργά, αλλά πάντα βρίσκει μια λύση. Είναι η παλαιότερη δημοκρατία και η πιο ισχυρή οικονομία. Μπορεί τελικά να μην είναι τόσο δημοκρατική, αλλά θα βρει μια λύση», ανέφερε ο Μπόικο Μπορίσοφ.\n«Τα προβλήματα μεταξύ της Ρωσίας και των ΗΠΑ, μεταξύ της Ρωσίας και της Τουρκίας είναι πολύ σοβαρά. Τεταμένες είναι οι σχέσεις και στον αραβικό κόσμο μεταξύ της Σαουδικής Αραβίας, του Ισραήλ, του Ιράν και του Ιράκ. Η Λιβύη, η Συρία και η Τυνησία είχαν ένα μέσο οικονομικό επίπεδο, ενώ τώρα οι χώρες δεν έχουν κυβερνήσεις. Στην Ιορδανία, πάνω από 1 εκατ. άτομα ζουν στα προσφυγικά στρατόπεδα, στο Λίβανο - δύο εκατομμύρια. Στην Ελλάδα, τα πράγματα εξακολουθούν να μην είναι καλά, η οικονομική κρίση δεν είναι υπό έλεγχο, υποψιάζομαι ότι σύντομα θα έχουμε και πάλι έκτακτες συνεδριάσεις στις Βρυξέλλες. Απ’ όσο ξέρω, 500.000-600.000 μετανάστες εισέρχονται εκεί στα νησιά», τόνισε ο Μπορίσοφ.\nΟ πρωθυπουργός υπενθύμισε ότι στη Μακεδονία κυβερνά υπηρεσιακή κυβέρνηση, και εκεί η κατάσταση είναι επίσης ασταθής. «Πρέπει να αντέξουμε και να διατηρήσουμε την εύθραυστη ισορροπία», κατέληξε ο πρωθυπουργός.\nTags: Μπόικο Μπορίσοφ μετανάστες σύνορα ΕΕ Ρωσία κλείσιμο


Omerta News: ΤΟ ΝΟΥ ΣΑΣ!!! EΞΙΧΝΙΑΣΤΗΚΕ ΔΙΑΔΙΚΤΥΑΚΗ ΑΠΑΤΗ ΜΕ ΥΠΟΤΙΘΕΜΕΝΟ ΤΑΞΙΔΙΩΤΙΚΟ ΓΡΑΦΕΙΟ!\nΤΟ ΝΟΥ ΣΑΣ!!! EΞΙΧΝΙΑΣΤΗΚΕ ΔΙΑΔΙΚΤΥΑΚΗ ΑΠΑΤΗ ΜΕ ΥΠΟΤΙΘΕΜΕΝΟ ΤΑΞΙΔΙΩΤΙΚΟ ΓΡΑΦΕΙΟ!\nΗ επισταμένη διερεύνηση καταγγελίας συνταξιούχου και η ενδελεχής διαδικτυακή έρευνα αστυνομικών του Τμήματος Προστασίας Περιουσιακών Δικαιωμάτων της Διεύθυνσης Ασφάλειας Θεσσαλονίκης, οδήγησε στα ψηφιακά ίχνη χρηστών του διαδικτύου και στη συνακόλουθη εξιχνίαση περίπτωσης διαδικτυακής απάτης.\nΕιδικότερα, μετά από αξιοποίηση των διαδικτυακών ευρημάτων, ταυτοποιήθηκαν ως δράστες της έκνομης ενέργειας, δύο άτομα, ηλικίας 31 και 59 ετών, σε βάρος των οποίων σχηματίστηκε δικογραφία με την κατηγορία της απάτης.\nΑναρτήθηκε από OmertaNews στις 22:14


Η ανάγκη για επικοινωνία μέσα στην κοινωνία του σήμερα. Από τη Στέλλα Σιμωνίδου | #Egrapsa\n22 Οκτωβρίου 2019 , Από: Egrapses\nΣε μια κοινωνία γεμάτη δίκτυα, δραστηριότητες και κοινωνικές υποχρεώσεις οι άνθρωποι αισθάνονται ολοένα και πιο μόνοι. Αναρωτιόμαστε πως γίνεται να νιώθουμε μοναξιά αφού καθημερινά συναναστρεφόμαστε με πολλά άτομα στον χώρο των σπουδών, της εργασίας, σε κάποια εξωσχολική δραστηριότητα ή ακόμα και σε μια εκδήλωση που καιρό επιθυμούσαμε να παραβρεθούμε. Άραγε το πλήθος των ατόμων που βρίσκεται πλάι μας σπάει την μοναξιά; Είναι ικανό να μας βοηθήσει να νιώσουμε πως συμμετέχουμε σε έναν κοινό αγώνα ζωής ανταλλάσοντας ιδέες και εμπειρίες; Έχουμε σκεφτεί γιατί οι άνθρωποι ως κοινωνικά όντα πλέον δεν συνάπτουμε ουσιαστικές σχέσεις πάσης φύσεως και δεν αφήνουμε κάποιον να «γκρεμίσει» το τοίχος που έχουμε χτίσει η σκόπιμα η ασυνείδητα γύρω μας; Το τοίχος αυτό τελικά είναι η ασπίδα μας ενάντια στα άσχημα γεγονότα που μπορεί να μας καταβάλλουν ή μήπως το εμπόδιο για τα όμορφα πράγματα που μπορεί να έρχονται; Δεν διστάζουμε να μοιραζόμαστε τις στιγμές μας πίσω από μια οθόνη μπροστά σε εκατοντάδες -χιλιάδες ακολούθους, διαδικτυακούς φίλους ενώ στην πραγματικότητα φοβόμαστε να μοιραστούμε μια στιγμή ευτυχίας με ένα άτομο.\nΤι μας κάνει τόσο ευάλωτους μπροστά στην ανθρώπινη φύση και όχι στην τεχνολογία του σήμερα; Η τεχνολογία μπήκε στην ζωή μας τις τελευταίες δεκαετίες ενώ η ανθρώπινη μας φύση υπήρχε από πάντα, αυτοί ήμασταν και αυτοί συνεχίζουμε να είμαστε. Πορευόμαστε με αυτά που έχουμε ή με την ιδέα αυτών που θα θέλαμε να αποκτήσουμε; Σαφώς και οι στόχοι καθιστούν τους ανθρώπους πιο δημιουργικούς αλλά ταυτόχρονα η έλλειψη της ευγνωμοσύνης γι’ αυτά που έχουμε ήδη κατορθώσει να έχουμε υπό την κατοχή μας μπορεί να προκαλέσει πολλά εσωτερικά προβλήματα. Ένα από αυτά μήπως είναι και εκείνο που μας απομακρύνει από τους άλλους;\nΗ αποξένωσή μας λοιπόν πολλές φορές σχετίζεται με την υπερβολική τάση του ατόμου τα κλείνεται στον εαυτό του και να εστιάζει μονάχα σε αυτό. Ο ατομικιστής δεν μαθαίνει να μοιράζεται την επιτυχία του ,οπότε στην ώρα της αποτυχίας θα είναι μόνος..απομακρυσμένος από το κοινωνικό σύνολο. Πρέπει να αποδεχόμαστε την ανάγκη μας για προσωπική ευημερία αλλά να αναγνωρίσουμε πως η συνύπαρξη μας με τους άλλους είναι εξίσου σημαντική. Άνθρωποι μόνοι βρίσκονται πλέον παντού ανάμεσά μας και αναζητούν την ρεαλιστική κοινωνική δικτύωση με εμάς. Όσο οι σχέσεις των ανθρώπων παραμένουν επιφανειακές και μετέωρες τόσο οξύνεται το συναισθηματικό έλλειμμα και η κοινωνία μας πάσχει σε πολλά επίπεδα που στο δικό μας χέρι είναι να διαχειριστούμε αρκεί να αναγνωρίσουμε τον εαυτό μας και την θέση του άλλου μέσα σε όλο αυτό.


ΚΑΤΑΘΕΣΗ ΣΤΗ ΒΟΥΛΗ ΝΕΩΝ ΜΕΤΡΩΝ ΓΙΑ ΤΗΝ ΕΝΙΣΧΥΣΗ ΤΩΝ ΠΟΛΙΤΩΝ\nΘέμα λίγων ημερών είναι η κατάθεση στη Βουλή των διατάξεων του υπουργείου Οικονομικών με τις οποίες θα εισάγονται οι ελαφρύνσεις που προανήγγειλε από τη ΔΕΘ ο πρωθυπουργός Κυριάκος Μητσοτάκης. Όπως δήλωσε σήμερα Χρήστος Σταϊκούρας με τα μέτρα ενίσχυσης των πολιτών, που οδεύουν στη Βουλή θα επέρχεται αύξηση του διαθέσιμου εισοδήματος και διατήρηση και δημιουργίας θέσεων εργασίας. Συγκεκριμένα: •\tΕπιχορηγείται το «πρώτο ένσημο». •\tΓια το 2022, όλοι οι νέοι από 18 έως 29 ετών που δεν έχουν προηγούμενη εργασιακή εμπειρία και θα προσληφθούν εντός του έτους, λαμβάνουν ενίσχυση που ανέρχεται συνολικά στα 1.200 ευρώ για τους πρώτους 6 μήνες πλήρους απασχόλησης. •\tΧορηγείται, τον μήνα Δεκέμβριο, διπλή δόση του ελάχιστου εγγυημένου εισοδήματος, συνολικού ύψους πλέον – για εκείνο το μήνα – 130 εκατ. ευρώ. •\tΜειώνεται το ποσοστό επιστροφής όλων των Επιστρεπτέων Προκαταβολών, ανάλογα με την πτώση των ακαθάριστων εσόδων της επιχείρησης. •\tΕπεκτείνεται το πρόγραμμα επιδότησης δόσεων δανείων περίπου 75.000 νοικοκυριών, που επλήγησαν από την πανδημία, για τρεις ακόμη μήνες. •\tΕπεκτείνεται το πρόγραμμα ΣΥΝ-ΕΡΓΑΣΙΑ, έως το τέλος του 2021. •\tΕπεκτείνεται το πρόγραμμα επιδότησης 100.000 νέων θέσεων εργασίας, για άλλες 50.000 θέσεις. •\tΑυξάνεται το ποσό ενίσχυσης για το επίδομα θέρμανσης κατά 20%. Έτσι, το συνολικό επίδομα θέρμανσης ανέρχεται, πλέον, στα 100 εκατ. ευρώ. •\tΕπιδοτείται το σύνολο του πληθυσμού για τις πρώτες 300 kWh, με ποσό 30 ευρώ ανά MWh. Η επιδότηση ισχύει και για επαγγελματικά τιμολόγια χαμηλής τάσης. •\tΓίνονται θεσμικά και οργανωτικά βήματα σε ό,τι αφορά την εποπτεία και τον έλεγχο της αγοράς, έτσι ώστε να μην εργαλειοποιηθεί η εκτιμώμενη ως προσωρινή παγκόσμια αύξηση τιμών και να μην παρατηρηθούν φαινόμενα αισχροκέρδειας. •\tΜείωση του ΕΝΦΙΑ κατά 22%, μεσοσταθμικά. •\tΜείωση του εισαγωγικού φορολογικού συντελεστή στα φυσικά πρόσωπα από το 22% στο 9%. •\tΜείωση του συντελεστή παρακράτησης φόρου για τα μερίσματα από το 10% στο 5%. •\tΜείωση της προκαταβολής φόρου για τα φυσικά πρόσωπα που ασκούν επιχειρηματική δραστηριότητα από το 100% στο 55%, και για τα νομικά πρόσωπα από το 100% στο 80%. •\tΜείωση ασφαλιστικών εισφορών κατά 1 + 3 ποσοστιαίες μονάδες. •\tΣυνεχίζεται, και για το 2022, η απαλλαγή από την ειδική εισφορά αλληλεγγύης των εισοδημάτων από τον ιδιωτικό τομέα. •\tΕπεκτείνεται, για το 2022, η μείωση κατά 3 ποσοστιαίες μονάδες των ασφαλιστικών εισφορών. •\tΜειώνεται περαιτέρω ο φόρος εισοδήματος των επιχειρήσεων – σε μόνιμη βάση – από το 24% στο 22%. •\tΕπεκτείνεται η εφαρμογή των μειωμένων συντελεστών ΦΠΑ στις μεταφορές, τον καφέ και τα μη αλκοολούχα ποτά, στους κινηματογράφους και το τουριστικό πακέτο, έως τον Ιούνιο του 2022. •\tΜειώνεται ο συντελεστής ΦΠΑ στα γυμναστήρια και στις σχολές χορού, από το 24% στο 13%, έως τον Ιούνιο του 2022. •\tΚαταργείται ο φόρος γονικών παροχών – δωρεών για συγγενείς πρώτου βαθμού, για ακίνητες και κινητές αξίες, που αφορά αξίες έως 800.000 ευρώ. •\tΜειώνεται το τέλος συνδρομητών κινητής τηλεφωνίας, από 12% έως 20% που κυμαίνεται σήμερα, στο 10% και καταργείται για νέους έως 29 ετών, από την 1η Ιανουαρίου. •\tΜειώνεται, σε μόνιμη βάση, στο 6%, ο ΦΠΑ των ζωοτροφών που προορίζονται για ζωική παραγωγή. (Newsbomb.gr)


EURO 2020 | Ρεκόρ έτοιμα να σπάσουν στη διοργάνωση | bwin\nΠρογνωστικά » Euro 2020 » Ρεκόρ έτοιμα να… σπάσουν στο EURO!\nΟ Γκάρεθ Σάουθγκεϊτ συμπεριέλαβε τον Τζουντ Μπέλινγκχαμ στην αποστολή της Αγγλίας κι ένα μεγάλο ρεκόρ σε ευρωπαϊκό πρωτάθλημα είναι στα σκαριά. Αλλωστε, αν ο εξτρέμ της Ντόρτμουντ πατήσει χορτάρι τότε θα γίνει ο νεαρότερος παίκτης στην ιστορία του EURO, μιας και θα αφήσει πίσω του τον Ολλανδό Βίλεμς (18 ετών και 71 ημερών).\nΟ τελικός του Euro 2020 είναι στις 11 Ιουλίου, όταν και ο Μπέλινγκχαμ θα είναι 18 ετών και 12 ημερών. Ωστόσο, ο ο Άγγλος έχει ανταγωνιστή, μιας και ο Πολωνός Κάσπερ Κοζλόσκι είναι νεότερος 109 ημέρες, και μπορεί να κάνει το ρεκόρ δικό του. Αυτό είναι μόνο ένα από τα ρεκόρ που θα μπορούσε να σπάσει στο Euro 2020!\nΟρισμένα ρεκόρ δεν θα σπάσουν, όπως το κατόρθωμα του Κριστιάνο Ρονάλντο να εμφανιστεί σε 21 αγώνες EURO, μιας και στη 2η θέση και τρεις αγώνες λιγότερους είναι ο Μπαστιάν Σβαΐστάιγκερ. Μερικά είναι αναπόφευκτα, άλλα θα χρειαστούν τεράστια δόση τύχης για να συμβούν. Ποια είναι αυτά;\nΝεαρότερος σκόρερ σε EURO\nΑυτό το ρεκόρ έσπασε δυο φορές σε διάρκεια τεσσάρων ημέρων στο EURO 2004! Στις 17 Ιουνίου ο Γουέιν Ρούνεϊ κόντρα στην Ελβετία έγινε ο νεαρότερος σκόρερ, αλλά ο Ελβετός Γιόχαν Φονλάντεντ βρήκε δίχτυα κόντρα στους Γάλλους κι έσπασε το ρεκόρ του Αγγλου. Εχουν περάσει 17 χρόνια από τότε και οι Μπέλινγκχαμ, Κοζλόφσκι έχουν τη μεγάλη ευκαιρία…\nΠερισσότερα διεθνή γκολ\nΟ Αλι Νταεΐ, σταμάτησε να παίζει το 2006/2007 μετά από μια καριέρα κυρίως στην πατρίδα του, αλλά επίσης σε Κατάρ, Ηνωμένα Αραβικά Εμιράτα και Γερμανία (Αρμίνια, Μπάγερν, Χέρτα), έχοντας το ρεκόρ γκολ με τις εθνικές ομάδες (109 τέρματα σε 149 παιχνίδια). Ένα ρεκόρ που… απειλεί τώρα ο Ρονάλντο. Ο CR7 μετρά 103 και θέλει ακόμα έξι με την Πορτογαλία για να ισοφαρίσει ένα ιστορικό ρεκόρ! Οι Ιβηρες θα παίξουν με την Ισπανία και το Ισραήλ σε φιλικά πριν μπουν στον «όμιλο του θανάτου» με Γαλλία, Γερμανία και Πορτογαλία. Θα τα καταφέρει ο Κριστιάνο;\nΤα περισσότερα γκολ σε Ευρωπαϊκό Πρωτάθλημα\nΤο Euro 2020 θα είναι το πέμπτο Ευρωπαϊκό Πρωτάθλημα του Ρονάλντο και σε τρία από τα τέσσερα τελευταία, έφτασε τουλάχιστον μέχρι τα ημιτελικά. Επίσης, δεν συμμετείχε ποτέ σε Εuro χωρίς να σκοράρει… Eτσι, αν πετύχει τουλάχιστον ένα τέρμα, τότε θα αφήσει πίσω του τον Μισέλ Πλατινί και θα είναι ο πρώτος σκόρερ της διοργάνωσης. Εάν δεν σκοράρει για οποιονδήποτε λόγο, ο Αντουάν Γκριεζμάν, που έχει έξι γκολ σε EURO θα κάνει τα πάντα για να τον ξεπεράσει. Ο επιθετικός της Μπαρτσελόνα ήταν ο πρώτος σκόρερ στο Euro 2016 με έξι γκολ.\nΜεγαλύτερη νίκη σε Ευρωπαϊκό πρωτάθλημα\nΣτο Euro 2016 είδαμε για πρώτη φορά την εκτεταμένη μορφή της διοργάνωσης με 24 ομάδες. Θεωρητικά, αυτό μπορεί να υποδηλώνει ότι οι καλύτερες ομάδες έχουν περισσότερες πιθανότητες για μεγαλύτερες νίκες. Το 2016, η νίκη του Βελγίου με 4-0 εναντίον της Ουγγαρίας στους «16» αποδείχθηκε η μεγαλύτερη νίκη, ενώ πέντε ομάδες επικράτησαν των αντιπάλων τους τουλάχιστον με τρία γκολ διαφορά. Το 5-0 της Γαλλίας στο EURO 1984 κόντρα στο Βέλγιο, το 5-0 της Δανίας κόντρα στη Γιουγκοσλαβία το 1984, το 6-1 της Ολλανδίας κόντρα στη Γιουγκοσλαβία και το 5-0 της Σουηδίας απέναντι στη Βουλγαρία το 2004 είναι οι μεγαλύτερες νίκες στη διοργάνωση.\nΤα περισσότερα γκολ που σημειώθηκαν σε EURO!\nΤα περισσότερα παιχνίδια σημαίνουν αναπόφευκτα περισσότερα γκολ, οπότε δεν αποτελεί έκπληξη το γεγονός ότι στο Euro 2016 σημειώθηκαν 108 τέρματα. Αλλωστε, ήταν η χρονιά που το τουρνουά επέκτεινε τη μορφή του. Φαίνεται πολύ πιθανό ότι το Euro 2020 θα μπορούσε να έχει περισσότερα από 108 γκολ, ωστόσο με την είσοδο του VAR, δεν αποκλείεται τέρματα να ακυρωθούν! Θυμίζουμε, πως στην Premier League, χάρη στο VAR δεν μέτρησαν 42 γκολ, αν και με την τεχνολογία είχαμε περισσότερα πέναλτι!\nΠερισσότερες παρουσίες σε EURO!\nΤα ρεκόρ είναι για να σπάνε κι αυτό το ρεκόρ θα σπάσει με βεβαιότητα! Πότε; Οταν ο Ρονάλντο παίξει το πρώτο του λεπτό στο Euro 2020, καθώς είναι ο μόνος παίκτης εν ενεργεία που θα αγωνιστεί στο 5ο Ευρωπαϊκό πρωτάθλημα. Ο Ζλάταν Ιμπραΐμοβιτς, θα μπορούσε κι αυτός να πάρει μέρος στο 5ο του τουρνουά, αλλά ο τραυματισμός στο γόνατο στάθηκε εμπόδιο. Είναι μια απόδειξη για την ανθεκτικότητα του Ρονάλντο, αφού σε 17 έτη ήταν σε όλα τα μεγάλα ραντεβού. Τη δεδομένη στιγμή 17 παίκτες έχουν συμμετοχή σε τέσσερις διοργανώσεις.\nΚατηγορίες ΠΟΔΟΣΦΑΙΡΟ,Α' Όμιλος,Β' Όμιλος,Γ' Όμιλος,Euro 2020,Δ' Όμιλος,Ε' Όμιλος,ΣΤ' Όμιλος Ετικέτες Ιταλία,Αγγλία,Γαλλία,Γερμανία,Πορτογαλία Πλοήγηση άρθρων


Η νίκη του πολίτη Μπλέικ - tsolias.net - Τελευταίες ειδήσεις - viral news\nHome / Άνεμος Αντίστασης / Η νίκη του πολίτη Μπλέικ\nΔευτέρα, Ιουνίου 12, 2017 Άνεμος Αντίστασης\nΤη μέρα που ένας πολιτικός «σεισμός» έπληξε την Βρετανία, την May Day, τη μέρα που πριν πολλά χρόνια, το 1870, πέθανε ο παραμυθάς των παιδικών μας χρόνων, ο Κάρολος Ντίκενς, αναθυμήθηκα τον πολίτη Μπλέικ, τον «Ντάνιελ Μπλέικ», αυτόν που σήκωσε το ανάστημά του, διεκδικώντας την αξιοπρέπεια και την ανθρωπιά του. Γιατί αυτή ήταν μία νίκη του καταφρονημένου πολίτη Μπλέικ.\nΘυμήθηκα, λοιπόν, την επίσκεψή μου στην πρωτεύουσα της πάλαι ποτέ αυτοκρατορίας, τότε που διαπίστωσα ότι κάποιοι επιδίωκαν την ανασύσταση της αυτοκρατορίας τους, αποδομώντας και ανασυνθέτοντας όλη την πολιτιστική παράδοση της χώρας. Αυτός είναι ο λόγος της πλαστογράφησης της ιστορίας, του φιλτραρίσματος της λογοτεχνίας(του Σέξπηρ και του Ντίκενς καθώς και της... Ρόουλινγκ), της προσπάθειας ενσωμάτωσης της μουσικής επανάστασης με την υπάγωγή της σ’ ένα μαλακό και χυδαίο βίντεοκλιπ τύπου «μίστερ Μπιν» αλλά και του θλιβερού μακιγιαρισμένου εκείνου ζόμπι των Μπητλς! Κι όλα αυτά με τη «τεχνητά» βρώμικη μυρωδιά των δρόμων του Πορτομπέλο και των ντοκ του Ντίκενς, η οποία τώρα πουλιέται πανάκριβα στους τουρίστες, πλην όμως αποστειρωμένη από τη μολυσματική δύναμη της εξαθλίωσης. Αλλά, κυρίως, με την αθλιότητα ενός νέου αυτοκρατορικού εθνικισμού που έρχεται με δύναμη για να καλύψει το κενό της ενωμένης Ευρώπης που διαλύεται.\nΤώρα δεν χρειάζεται να στηρίξουν την αυτοκρατορική τους αξίωση ως συνέχεια των αρχαίων Ελλήνων, όπως έκαναν στο τέλος του 19ου και στις αρχές του 20ου αιώνα, τώρα έχουν την αυτοκρατορική τους παράδοση. Γιατί, τι είναι η Αγγλία; Ένα έθνος που η ψυχή του είναι μία κουρελού φτιαγμένη από τα κομμάτια της ψυχής των κατακτημένων λαών και των δούλων-μεταναστών, ραμμένων με τη χρυσή κλωστή της ιδεολογίας των γηγενών αγγλοσαξόνων(όπως και των WASP’s στις ΗΠΑ). Δείτε στο Βρετανικό Μουσείο, όλα εκεί είναι η Ελλάδα, (ο Παρθενώνας, η Καρυάτιδα, το άλογο της Λυκίας), είναι Αφρική, είναι Αίγυπτος, Ασία, μουσουλμανικές χώρες…. Τι είναι βρετανικό; Είναι εκείνο το ειδωλολατρικό ξόανο που το ονόμασαν Πρόοδος και το οποίο έπινε και πίνει το νέκταρ από το κρανίο των δολοφονημένων στις αποικίες, όπως το περιέγραφε γλαφυρά ο Κ. Μαρξ. Γι’ αυτό το μόνο βρετανικό είναι το κέρδος χωρίς όρια.\nΕνδεχομένως, τώρα, να συγκρουστούν με τους Γερμανούς που έχουν ομοίως αυτοκρατορικές βλέψεις, διαμορφώνοντας τον δικό τους αυτοκρατορικό εθνικισμό. Γιατί αυτό είναι το Documenta 14.\nΑυτός είναι, τελικά, ένας πόλεμος πολιτισμών που έχει ως στόχο τα μυαλά μας!\nΠοιος, όμως, είναι πίσω απ’ όλα αυτά; Ποια είναι η αιτία τους; Η διατήρηση του status quo του Σίτι και των νησιών Κέιμαν.


Α’ Βραβείο Αποκατάσταση και Επανάχρηση του Χώρου του Χανιού Ιμπραήμ – Σύλλογος Αρχιτεκτόνων Κύπρου\nΑ’ Βραβείο Αποκατάσταση και Επανάχρηση του Χώρου του Χανιού Ιμπραήμ\nΑρχιτέκτονες: Δημήτρης Λουκαϊδης, Μαρία Φιλίππου, Νέαρχος Θεοδούλου, Χρυσαφένη Θεοδούλου, Σοφία Μπαγιαρτάκη, Μαρία Προκοπίου.\nΑνάγνωση Τόπου – Στόχος Μελέτης: Το Χάνι ήταν ένας χώρος, στον οποίο διέμεναν οι ταξιδιώτες και οι πραματευτές και αποτελούσε στάση ξεκούρασης. Ένας χώρος ανταλλαγής υλικών και πνευματικών αγαθών μεταξύ των ταξιδιωτών. Μια χοάνη εμπειριών. Η δομή του αποτελείται από αρχιτεκτονικά μέλη, τα οποία έχουν διαβρωθεί και αλλοιωθεί στο πέρασμα του χρόνου και των παρεμβάσεων που έχει δεχθεί ως τώρα. Σκοπός της μελέτης είναι η δημιουργία μιας ατμόσφαιρας στο χώρο, όπου θα ζωντανεύουν οι μνήμες του παρελθόντος και θα επαναπροσδιορίζει τον χαρακτήρα του Χανιού και του ιστορικού κέντρου της πόλης. Πέραν της ανάκλησης της ιστορικής μνήμης του Χανιού σε κάθε επισκέπτη, η μελέτη αποσκοπεί στην επίτευξη της επιχειρηματικής αειφορίας, στην οικονομική βιωσιμότητα και γενικότερα στην βελτίωση ποιότητας ζωής του Πάφιου.\nΑνάλυση χώρου: Ο χώρος ορίζεται από δύο άξονες και ένα περίβλημα, τα οποία συνθέτουν ένα σύμπλεγμα κτηριακών υπάρξεων που εμπερικλείει τρεις ανοιχτούς κεντρικούς χώρους. Ο ένας άξονας είναι αυτός που ξεκινά από την οδό Κανάρη, διαπερνά κάθετα τη στοά που ορίζει την είσοδο με την καμάρα που υφίσταται, διαπερνά το πέρασμα που ορίζει η σειρά κτηρίων που σήμερα στεγάζεται ο ξυλουργός και το βαφείο αυτοκινήτων και ολοκληρώνεται στο χώρο, όπου σήμερα είναι κενός και περιβάλλεται από έναν πέτρινο τοίχο. Ο άλλος άξονας ξεκινά από την οδό Βασιλίσσης Όλγας και διασταυρώνεται με τον προηγούμενο άξονα, ενώ επίσης, αντικρίζει έναν τυφλό τοίχο. Η ίδια η δομή του συμπλέγματος μιλά για ένα διάλογο χώρων και χρήσεων που ενδέχεται να μπλέκεται σε ένα πολύχρωμο καμβά χρήσεων και κίνησης. Η ίδια δομή των υφιστάμενων κτισμάτων αποτελεί ένα υποβλητικό κτηριακό σύνολο, το οποίο δημιουργεί ένα “θεατρικό σκηνικό”, που προκαλεί και προσκαλεί τον επισκέπτη – χρήστη του χώρου.\nΣυνθετικές Αρχές – concept: Η πρόταση έχει ως θεματική την επισκόπηση του ίχνους του παρελθόντος και την ανάγνωση του σαν μια δυναμική δομή που κινείται μεταξύ των ορίων, η οποία υφίσταται και λειτουργεί στο χώρο. Η ανασυγκρότηση των υπολειμμάτων του παρελθόντος εισάγεται μορφολογικά στο χώρο ως μια τρισδιάστατη χοάνη, αναπαράγοντας έτσι, το σχήμα που κάποτε ήταν το αίθριο του Χανιού. Στην ίδια λογική κυμαίνεται και η επαναπροσέγγιση της λειτουργίας του χώρου και των χρήσεων του προσδιορίζοντας έτσι, μια πιο σύγχρονη σκοπιά έκφρασης και δημιουργηκότητας του πολιτισμού. Η παρέμβαση χαρακτηρίζεται από μια καθαρότητα και δυναμισμό καθώς αναδιπλώνεται στο χώρο με ήπιες πτυχώσεις στις επιφάνειες της και εντάσσεται αρμονικά στο σύνολο των υφιστάμενων κτισμάτων. Μια βασική αρχή του concept είναι η διατήρηση των οπτικών φυγών από τον κεντρικό περιβάλλοντα χώρο-αυλή προς τα κτήρια και τον ευρύτερο περιβάλλοντα χώρο, αλλά και η δημιουργία καινούργιων μέσα από τις προτεινόμενες προσθήκες. Προτείνεται μια πλήρης λειτουργική αξιοποίηση του χώρου μέσα από το κτηριολογικό πρόγραμμα ως ένα διαδραστικό, εκπαιδευτικό και πολιτιστικό μοντέλο χώρου.\nΗ πρόταση: Η συνολική επέμβαση διαβάζεται ως μια “ροή” μέσα στο χώρο του Χανιού, τόσο στην μορφή, όσο και την λειτουργία του. Οι τρεις ενότητες χώρων έχουν μεταφραστεί ως “γειτονιές”, όπου διαδραματίζονται σκηνές από εργασία – παραγωγή και προβολή πολιτιστικού έργου, καθώς και αναψυχής. Ο χώρος έκθεσης ως διαμπερής όγκος ανοίγεται αφενός προς τον χώρο εκδηλώσεων και αφετέρου στον χώρο εργαστηρίων – δραστηριοτήτων συνδέοντας έτσι, τους χώρους αυτούς οπτικά, σε οριζόντιο επίπεδο και μορφολογικά σε κάθετο επίπεδο, δημιουργώντας έτσι, εκατέρωθεν την αίσθηση της στοάς – τούνελ. Με αυτό τον τρόπο δημιουργείται ένας διάχυτος άξονας κίνησης και επικοινωνίας μεταξύ των χρήσεων. Πέραν από τις απαιτούμενες χρήσεις, το ελεύθερο κτίσμα στη δυτική είσοδο μετατρέπεται σε installation room, όπου θα λειτουργεί ως πομπός επικοινωνίας για τον περαστικό. Θα είναι ένας ευέλικτος χώρος με διαδραστικές οθόνες ενημέρωσης για τα δρώμενα στον χώρο, καθώς και την ιστορία του Χανιού και της ευρύτερης περιοχής. Θα φιλοξενούνται ακόμη εκθέματα (installations) από τοπικούς και ξένους καλλιτέχνες. Επίσης, στο κτήριο με την σήμανση Ν2 προτείνεται η δημιουργία εστιατορίου ή πολυχώρου με δυνατότητα εκτόνωσης, των οποίων δραστηριοτήτων στο υπαίθριο χώρο. Επιλέχθηκε ο χαλκός ως κέλυφος των νέων κατασκευών, αναδεικνύοντας έτσι, ένα υλικό που χρησιμοποιείται από την αρχαιότητα στην Κύπρο σε μια σύγχρονη εκδοχή του, εντάσσοντας το αρμονικά με τα παραδοσιακά κτίσματα. Εν κατακλείδι, λόγω του περιορισμένου χώρου το στοιχείο της φύσης εντάσσεται με κάθετες φυτεύσεις στις δύο εισόδους και στον χώρο εκδηλώσεων καθώς και με μικρής έκτασης δεντροφύτευση.\nΑποκαταστάσεις: Η παρούσα πρόταση περιλαμβάνει την αξιοποίηση όλου του υπό μελέτη κτηριακού δυναμικού του συγκροτήματος μέσω της συντήρησης και αποκατάστασης των κτηρίων, σύμφωνα με τις γενικά παραδεκτές σήμερα αρχές που απορρέουν από το Χάρτη της Βενετίας, σε συνδυασμό με τις ειδικές συνθήκες και τα δεδομένα της συγκεκριμένης περίπτωσης. Γίνεται χρήση, όπου αυτό είναι δυνατόν, παραδοσιακών υλικών και τρόπων δομής, βελτιωμένων αν αυτό θεωρηθεί απαραίτητο. Τα δάπεδα εσωτερικά των κτηρίων προτείνεται να κατασκευαστούν από πατητές τσιμεντοκονίες σε διάφορους χρωματισμούς ανάλογα με τη χρήση. Τα κουφώματα θα είναι ξύλινα παραδοσιακά με διπλούς υαλοπίνακες. Αισθητική αναβάθμιση του συνόλου και προτεινόμενη ενοποίηση των εξωτερικών όψεων.\nΠροσθήκες: Όλες οι προσθήκες είναι από μεταλλικό σκελετό επενδυμένες από πανέλα χαλκού εξωτερικά και γυψοσανίδες. Ο εκθεσιακός χώρος προτείνεται να κατασκευαστεί ως αυτοφερόμενο μεταλλικό χωροδικτυώμα με την ίδια επένδυση εξωτερικά, όπως και οι υπόλοιπες προσθήκες. Τα στέγαστρα είναι επίσης, από μεταλλικό σκελετό και πανέλα χαλκού και αποτελούν συνέχεια των νέων κτηριακών όγκων στον όροφο. Σημειώνεται πως, η επιλογή της κατασκευής, των όποιων προσθηκών από μεταλλικά στοιχεία και γυάλινα πετάσματα έχει γίνει ούτως ώστε, οι κατασκευές αυτές να είναι πλήρως αναστρέψιμες, να είναι διακριτές και να μην προσομοιάζουν των αρχικών και να παρέχουν αίσθηση διαφάνειας έτσι ώστε, ο όγκος τους να μην προβάλλεται έντονα. Γενικά, η επιθυμία των μελετητών είναι το συγκρότημα να χαρακτηρίζεται από απλότητα.\nΕξωτερικές εργασίες: Το μεγαλύτερο μέρος της επιφάνειας κατασκευάζεται από πλάκες και αποτελεί συνέχεια της υφιστάμενης πλακόστρωσης, η οποία διατηρείται και συμπληρώνεται. Οι υπόλοιπες επιφάνειες κατασκευάζονται με χυτά υλικά, είτε με τσιμεντοκονίες, έγχρωμες, χτυπητές, πατητές ή τραβηχτές, είτε με ξύλο. Φυσικά θα προβλεφθούν όλα τα απαραίτητα στοιχεία που συμπληρώνουν την γενική εικόνα και είναι απαραίτητα για την λειτουργία του χώρου, όπως φωτιστικά, κάδοι απορριμάτων, σήμανση κλπ.\nΒιοκλιματική Προσέγγιση: Το μεγαλύτερο τμήμα των κτηριακών εγκαταστάσεων είναι υφιστάμενο και λόγω των παραδοασιακών υλικών δόμησης φέρει από μόνο του βιοκλιματικό χαρακτήρα. Θα ενισχυθεί με τοπικές, μικρής κλίμακας επεμβάσεις (στέγαστρα, μονώσεις δωμάτων, ενεργειακά κρύσταλλα κ.ο.κ.). Τα νέα κτήρια θα κατασκευαστούν σύμφωνα με τους κανονισμούς ενεργειακής απόδοσης κτηρίων.\nΗ προτεινόμενη αρχιτεκτονική προσέγγιση αποσκοπεί στο να δημιουργήσει ένα χώρο, σταθμό αναφοράς, της σύγχρονης αντίληψης του πολιτισμού. Μέσω των δράσεων που ωθούνται στον προτεινόμενο τρόπο διαχείρισης του χώρου σε ταύτιση με την προσωπική αντίληψη των ίδιων των χρηστών, πλάθεται ένα χωρικό σύστημα, το οποίο ανακυκλώνει εμπειρίες μέσω της διαδικασίας παραγωγής του πολιτισμού και της έκθεσης του εμπλουτίζοντας το ανθρώπινο πνεύμα.


Δοκιμασία για Παναθηναϊκό με Ερ.Αστέρα - Νέα Κρήτη\nΔοκιμασία για Παναθηναϊκό με Ερ.Αστέρα\nΗμερομηνία δημοσίευσης: 26/01/2017, 10:35\nΜια από τις σπουδαιότερες φετινές μάχες στην Ευρωλίγκα δίνει απόψε ο Παναθηναϊκός, αντιμετωπίζοντας εκτός έδρας τον τρομερά φορμαρισμένο Ερυθρό Αστέρα (20:00, Novasports 2).\nΟι δύο ομάδες ισοβαθμούν στη 5η θέση, έχοντας ρεκόρ 11-8, με τον νικητή να αποκτά προβάδισμα και να κυνηγά με μεγαλύτερες αξιώσεις την πρώτη τετράδα. Το έργο των έξι φορές Πρωταθλητών Ευρώπης δε θα είναι εύκολο, καθώς ο σύλλογος της Σερβίας βρίσκεται σε εξαιρετική κατάσταση, μετρώντας έξι σερί νίκες, οι οποίες και τον έχουν εδραιώσει στη πρώτη οκτάδα της Euroleague. Μάλιστα, αξίζει να σημειωθεί πως το γήπεδο «Αλεξάνταρ Νίκολιτς» θα είναι κατάμεστο από τους Σέρβους φιλάθλους, οι οποίοι εξάντλησαν τα εισιτήρια της αναμέτρησης μέσα σε 15 λεπτά!\nΟ Τσάβι Πασκουάλ μπορεί να υπολογίζει σε όλους τους παίκτες του, εκτός φυσικά του τραυματία Τζέιμς Γκιστ, ενώ, μιλώντας για την αναμέτρηση, τόνισε: «Θα πρέπει να παίξουμε πολύ καλά και να ελέγξουμε τον ρυθμό, γιατί στην έδρα τους παίζουν με μεγάλη ενέργεια. Να έχουμε τον έλεγχο των ριμπάουντ. Είναι μια ομάδα που σκοράρει πολλά εύκολα καλάθια μέσα στο "ζωγραφιστό", θα πρέπει λοιπόν να παίξουμε καλά σε αυτές τις καταστάσεις».\n19:45 Φενερμπαχτσέ - Γαλατασαράι (Novasports 3)\n20:00 Ερυθρός Αστέρας - Παναθηναϊκός (Νοvasports 2)\n21:05 Μακάμπι Τελ Αβίβ - Ούνικς Καζάν (Novasports 4)\n19:00 ΤΣΣΚΑ Μόσχας - Εφές\n19:45 Νταρουσάφακα - Ζαλγκίρις Κάουνας\n20:00 Μπαρτσελόνα - Μπασκόνια\n1. Ρεάλ Μαδρίτης 14-52. ΤΣΣΚΑ Μόσχας 14-53. Ολυμπιακός 13-64. Φενερμπαχτσέ 12-75. Ερυθρός Αστέρας 11-86. Παναθηναϊκός 11-87. Μπασκόνια 11-88. Νταρουσάφακα 10-99. Εφές 9-1010. Μπαρτσελόνα 8-1111. Μπάμπεργκ 7-1212. Ζαλγκίρις 7-1213. Ούνικς Καζάν 7-1214. Γαλατασαράι 6-1315. Μακάμπι Τελ Αβίβ 6-1316. Αρμάνι Μιλάνο 6-13


Μητσοτάκης για ελληνοτουρκικά: «Είναι ώρα η Ευρώπη να δείξει περισσότερη προσοχή στο τι συμβαίνει στη δική μας γωνιά του κόσμου» | Ειδήσεις\n24/01 / 2020 11:27\n«Οι ενέργειες της Τουρκίας σχετικά με τη Λιβύη δεν αποτελούν μεμονωμένο περιστατικό, καθώς ήδη παραβιάζει τα δικαιώματα της Κυπριακής Δημοκρατίας. Είναι ώρα η Ευρώπη να δείξει περισσότερη προσοχή στο τι συμβαίνει στη δική μας γωνιά του κόσμου», είπε.\nΟ Κυριάκος Μητσοτάκης ανέφερε πως η μη πρόσκληση της Ελλάδας στη διάσκεψη του Βερολίνου ήταν «ένα λάθος», όμως αυτό «δεν θα επηρεάσει σημαντικά» τις ελληνογερμανικές σχέσεις.\nΟ πρωθυπουργός δήλωσε ότι περιμένει τις προτάσεις της Ευρωπαϊκής Επιτροπής για την αναμόρφωση του συστήματος ασύλου. Η ελληνική πλευρά θα ζητήσει περισσότερα κονδύλια καθώς εντατικοποιεί την εξέταση αιτήσεων για άσυλο. «Πρέπει να σημειώσω πως κληρονομήσαμε μία κατάσταση όπου είχαμε 80.000 ανοιχτές αιτήσεις», είπε, προσθέτοντας πως το πρόβλημα δεν είναι μόνον οι νέες ροές αλλά και οι εκκρεμείς υποθέσεις. «Θέλω να φτάσουμε σε ένα σημείο όπου οι αποφάσεις για το άσυλο λαμβάνονται πολύ γρήγορα».\nΤέλος, ο πρωθυπουργός υπογράμμισε πως η Ελλάδα θα ζητήσει ευρωπαϊκή βοήθεια για την κατασκευή των νέων δομών στα νησιά. «Χρειαζόμαστε χρηματοδότηση και υποστήριξη στις υποδομές σε ό,τι αφορά την κατασκευή των νέων εγκαταστάσεων που θα αντικαταστήσουν τις υπάρχουσες, οι οποίες είναι ξεκάθαρα πολύ προβληματικές».


Ανάσταση στους άγρυπνους φρουρούς (ΦΩΤΟ)\nΜεγάλο Σάββατο εσπέρας. Οι ιερείς της ακριτικής Ιεράς Μητροπόλεως Διδυμοτείχου, Ορεστιάδος και Σουφλίου περιέρχονται ένα προς ένα τα Φυλάκια της παραμεθορίου για να μεταφέρουν στους άγρυπνους φρουρούς της Πατρίδας το Φως και το χαρμόσυνο μήνυμα της Ανάστασης του Κυρίου.\nΣτους λίγους εκείνους που γρηγορούν, παρά τις αντίξοες συνθήκες, τας φυλακάς της νυκτός και της ημέρας, για να απολαμβάνουν οι πολλοί τα αγαθά της ειρήνης και της ηρεμίας.\nΣτο πλευρό των Ενόπλων Δυνάμεων βρέθηκε αυτές τις ημέρες με την ευλογία του οικείου Μητροπολίτου ο Στρατιωτικός Ιεροκήρυξ Αρχιμ. Μελέτιος Κουράκλης, ο οποίος επισκεπτόμενος τις μονάδες της περιοχής του Βορείου Έβρου εξομολόγησε, ευλόγησε και μίλησε στο δυναμικό τους ενθαρρύνοντάς τους στο να επιτελούν το καθήκον τους.\nΤο απόγευμα του Μεγάλου Σαββάτου με την παρουσία του Υπουργού Εσωτερικών Τέρενς Κουΐκ, του Διοικητού του Δ΄ Σώματος Στρατού Γεωργ. Καμπά, του Διοικητού της XVI Μεραρχίας Στρατηγού Δημ. Μπονώρα και του Διοικητού της 30ης Ταξιαρχίας Ταξιάρχου Νικ. Αγγελή ο Σεβασμιώτατος Μητροπολίτης Διδυμοτείχου, Ορεστιάδος και Σουφλίου κ. Δαμασκηνός τέλεσε την ακολουθία της Αναστάσεως στο Ελληνικό Φυλάκιο Πυθίου και αφού ευχήθηκε στο προσωπικό, μοίρασε κόκκινα αυγά στους παρισταμένους. Το Σεβασμιώτατο συνόδευε ο παρεπιδημών Στρατιωτικός Ιεροκήρυξ Αρχιμ. Μελέτιος Κουράκλης.


Σπιτική ρώσικη σαλάτα βήμα βήμα (και νηστίσιμη)\nΓιατί να αγοράζουμε ρώσικη σαλάτα έτοιμη, ενώ μπορούμε να τη φτιάχνουμε και μόνοι μας στο σπίτι μας με αγνά υλικά και να γίνεται πολύ πιο νόστιμη και υγιεινή;\nπατατες 3 μέτριες (400 γρ)\nκαρότο 2 (200 γρ)\nαγγούρι 3 σε άλμη\nαρακας 50 γρ\nμαγιονεζα 200 γρ απλή ή βίγκαν\nΣυνταγή για σπιτική ρώσικη σαλάτα νηστίσιμη ή και αρτήσιμη, με λίγα υλικά! Δείτε την εκτέλεση βήμα βήμα και σε βίντεο και φτιάξτε ρώσικη σαλάτα είτε σαν σως για τα σάντουιτς και τα τοστ, είτε σαν συνοδευτικό στο φαγητό σας.\n3 medium potatoes(400 g)\n2 carrots(200 g)\n200 g mayonnaise simple or vegan\nΈπειτα τα στραγγίζουμε και τα ρίχνουμε σε ένα άλλο μπολ .Εκει προσθέτουμε και τα κομματάκια απο το αγγουράκι τουρσί και το αλάτι (δοκιμάζουμε και αν θέλουμε να προσθέτουμε εξτρά ανάλογα τις προτιμήσεις μας).\nΤέλος ρίχνουμε και την μαγιονέζα απλή ή βίγκαν για να κάνουμε την Ρώσικη σαλάτα αν θέλουμε νηστίσιμη.\nΣυνταγή για αρτοκλασία: Ο πιο γλυκός άρτος, αφράτος & μυρωδάτος σαν τσουρέκι νηστίσιμο


Τα παραδοσιακά ελληνικά παιχνίδια\nΥπάρχουν κάποια ωραία παραδοσιακά παιχνίδια που δεν θα πάψουν να συναρπάζουν κάθε παιδί , όσα χρόνια κι αν περάσουν . Τα παιχνίδια αυτά δεν θα τα δούμε στις λαμπερές βιτρίνες των καταστημάτων, κι όμως εξακολουθούν να κάνουν τις γειτονιές κάθε πόλης και την πλατεία κάθε χωριού να βουΐζουν σαν χαρούμενο μελίσσι τα καλοκαιριάτικα βράδια.\nΤα παραδοσιακά ελληνικά παιχνίδια που, για τους μεγαλύτερους, θα θυμίζουν για πάντα τις πιό όμορφες στιγμές της παιδικής ηλικίας,ενώ για τα παιδιά θα είναι μια πλούσια πηγή χαράς, απόλαυσης αλλά και αγαπημένων αναμνήσεων για μια ολόκληρη ζωή....\nΚΟΚΑΛΟ - ΞΕΚΟΚΑΛΟ\nΠαιχνίδι για κάπως μικρότερα παιδιά. Αυτό το παιχνίδι παίζεται πιο καλά με πολλά παιδιά. Κάποιος μετράει από το 1 μέχρι το 10 και αρχίζει να κυνηγάει τα άλλα παιδιά. Αν προσπαθήσει να πιάσει ένα παιδί, το παιδί αυτό πρέπει να πει «κόκαλο» και να μείνει ακίνητο για να μη το πιάσει. Το παιδί αυτό μπορεί να ξανακινηθεί μόνο αν το ακουμπήσει κάποιο από τα άλλα παιδιά, λέγοντας «ξεκόκαλο». Αν μείνει μόνο ένα παιδί που έχει δικαίωμα να τρέχει δεν μπορεί να πει κόκαλο και να ακινητοποιηθεί αν δεν απελευθερώσει κάποιο άλλο παιδί. Το παιδί που θα πιαστεί τελικά είναι και αυτό που θα είναι ο κυνηγός στον επόμενο γύρο.\nΧάραζαν στο χώμα ένα παραλληλόγραμμο χωρισμένο σε τετράγωνα. Έπαιρναν ένα μικρό κεραμίδι ή μία πλατιά πέτρα που την έλεγαν αμάδα και την έβαζαν στο πρώτο τετράγωνο. Έπρεπε να σπρώξουν με το ένα πόδι την αμάδα από το ένα τετράγωνο στο άλλο χωρίς να ακουμπήσει στις διαχωριστικές γραμμές του κουτσού, γιατί τότε ο παίκτης έχανε. Αυτό γινόταν με διάφορα γεωμετρικά σχήματα, τρίγωνα, κύκλους και σαλίγκαρο. Το κουτσό ήταν περισσότερο κοριτσίστικο παιχνίδι.\nΤο πιο απλό παιχνίδι, ένα από τα δημοφιλέστερα. Ο τελευταίος που έμεινε από την «κου-μπα-νιά», φύλαγε, μετρώντας από το 1 μέχρι το 50, ακουμπώντας το κεφάλι του σε έναν τοίχο για να μην βλέπει, μέχρι οι υπόλοιποι να κρυφτούμε. Στη συνέχεια έψαχνε να μας βρει. Για τον καθένα που έβρισκε, έφτυνε στον τοίχο που «φύλαγε», και τον κρατούσε αιχμάλωτο εκεί. Το παιχνίδι τελείωνε όταν έβρισκε όλα τα παιδιά ή όταν κάποιο από τα παιδιά «ελευθέρωνε» τον ή τους «αιχμαλώτους», φτύνοντας εκείνο στον τοίχο, χωρίς να τον αντιληφθεί αυτός που τα φυλάει. Φύλαγε δε, στο επόμενο παιχνίδι, εκείνο το παιδί που θα έβρισκε πρώτο ή αν γινόταν «φτου ξελευτεριά», ο ίδιος.\nΤο δημοφιλέστερο παιχνίδι της παιδικής ηλικίας. Το κυνηγητό παιζόταν με πολλά παιδιά, αγόρια και κορίτσια. Πρώτα απ’ όλα επιλέγαμε αυτόν που θα μας κυνηγήσει. Κάναμε όλα τα παιδιά έναν κύκλο και φωνάζαμε «κου-μπα-νιά», ανεβοκατεβάζοντας το δεξί μας χέρι πάνω-κάτω. Στη συνέχεια βάζαμε όλοι τα χέρια μπροστά. Βλέπαμε πώς είναι η παλάμη του καθενός, δηλαδή ποια παλάμη κοιτούσε προς τα πάνω και ποια προς τα κάτω. Η πλειοψηφία που είχε τα χέρια στην ίδια θέση έβγαινε. Επαναλαμβάνονταν το ίδιο με τα υπόλοιπα παιδιά που δεν είχαν την παλάμη τους στην ίδια κατεύθυνση με τους πολλούς, μέχρι να μείνει ένας. Αυτός θα ήταν ο κυνηγός και άρχιζε το κυνήγι. Όποιον έπιανε ο κυνηγός, ή όποιον ακουμπούσε, τον έβαζε αιχμάλωτο σε ένα τοίχο. Οι υπόλοιποι προσπαθούσαμε να τον ελευθερώσουμε. Όσους απ' αυτούς ακουμπούσε ο κυνηγός τους αιχμαλώτιζε. Κέρδιζε όταν τους έπιανε όλους. Εκεί τελείωνε το παιχνίδι και ξανάρχιζε, αλλά αυτή τη φορά κυνηγούσε αυτό το παιδί που θα έπιανε πρώτο.\nΠαιζόταν όπως και σήμερα. Το γυρίζουν δύο παιδιά και πηδούν μέσα ένα ή περισσότερα παιδιά. Το μοναχικό σχοινάκι παίζεται από ένα παιδί, το οποίο γυρίζει το σκοινί γύρω από τον εαυτό του πηδώντας.\nΤα παιδιά "τα βγάζουν κι ένας τους γίνεται βασιλιάς. Ο βασιλιάς κάθεται κάπου, ενώ οι άλλοι απομακρύνονται για να διαλέξουν ποιό επάγγελμα θα παραστήσουν και με ποιές κινήσεις. Όταν καταλήξουν , επισκέπτονται το βασιλιά και ακολουθεί ο παρακάτω διάλογος ανάμεσα στα παιδιά που μιλάνε όλα μαζί και το βασιλιά.\n-Βασιλιά ,βασιλιά , με τα δώδεκα σπαθιά , τι δουλειά;\n-Και τα ρέστα;\n-Είπε η γιαγιά να μας κάνεις μια δουλειά.\nΤότε τα παιδιά, μιμούνται τις κινήσεις του επαγγέλματος που διαλέξανε.\nΠ.Χ του θεριστή,της μοδίστρας, του μουσικού, κ.λ.π. Αν ο βασιλιάς το καταλάβει , το φωνάζει και κυνηγάει να πιάσει ένα παιδί που γίνεται βασιλιάς. Αν ο βασιλιάς δεν καταλάβει τι δουλειά παριστάνουν, ξανακάθεται και τα παιδιά μιμούνται κάτι άλλο.\nΔύο παιδιά στέκονται αντικριστά,δεκαπέντε-είκοσι μέτρα μακριά το ένα από το άλλο, ενώ στη μέση αυτής της απόστασης συγκεντρώνονται όλα τα υπόλοιπα. Οι δύο παίχτες που στέκονται αντικριστά προσπαθούν με το τόπι να χτυπήσουν κάποιο απο τα παιδιά που είναι μέσα, οπότε αυτό "καίγεται" και βγαίνει από το παιχνίδι. Αντίθετα , το παιδί που θα τα καταφέρει να πιάσει το τόπι χωρίς να πέσει κάτω κερδίζει ένα "μήλο" που θα του επιτρέψει , αν κάποια στιγμή "καεί", να μη βγεί, αλλά να παραμείνει στο παιχνίδι ή, αν καεί κάποιος φίλος του να του το παραχωρήσει! Όταν απομείνει μόνο ένα παιδί, οι δύο παίχτες με το τόπι μπορούν να κάνουν μονάχα δέκα προσπάθειες να το χτυπήσουν. Αν τους ξεφύγει, τα ξαναφυλάνε και το παιχνίδι αρχίζει από την αρχή.